Τι είναι η ποίηση “spoken word”; – Freeminds.gr\nΗ ποίηση αυτή είναι μια διαδραστική διαδικασία που εύκολα θα μπορούσε να ενταχθεί στην κατηγορία των «παραστατικών τεχνών» (performing arts). Αφορμή για το αφηγηματικό αυτό ποίημα συνήθως αποτελεί μια ανάμνηση ή μια σκέψη που εξελίσσεται, εμπλουτίζεται και ταξιδεύει. Ο καλλιτέχνης, επάνω στη σκηνή έχει ως συμμάχους τον ρυθμό, τον επιτονισμό, τις παρηχήσεις, την ομοιοκαταληξία, ακόμη τη γλώσσα του σώματος ή το φωτισμό του χώρου. Πολλές φορές, μπορεί να συνοδεύεται από μουσική στο υπόβαθρο. Άλλωστε, στοιχεία από διάφορα μουσικά είδη, όπως η ραπ, η χιπ-χοπ, η ροκ, η τζαζ είναι ευδιάκριτα.\nΟ λόγος για τον όποιο η ποίηση αυτή είναι τόσο διαδεδομένη είναι γιατί καταργεί ολοκληρωτικά τους κανόνες. Είναι ποίηση που σχετίζεται άμεσα με την ελευθερία του λόγου, τον αυθορμητισμό και τον αυτοσχεδιασμό. Δεν υπάρχει συντηρητισμός, ούτε πομπώδεις εκφράσεις και ανούσιος βερμπαλισμός για να γοητεύσει ή να εντυπωσιάσει. Η γλώσσα ξεδιπλώνει ολόκληρο τον πλούτο της, χωρίς όμως να χάνει ούτε στιγμή την αυθεντικότητα της. Είναι επίσης ποίηση των αντιθέσεων. Το ύφος μπορεί να γίνεται σοβαρό και επιτηδευμένο και αμέσως μετά μπορεί να μετατραπεί σε λιτό και χιουμοριστικό. Ίσως, άλλωστε, γι’ αυτό να αγαπιέται τόσο πολύ από τις νέες γενιές. Σύμφωνα με στατιστικά στοιχεία, το 70% των δημιουργών της ποίησης αυτής ανήκουν στην ηλικιακή ομάδα 17- 35 ετών.\nΠαράλληλα, η ελευθερία αυτή επέτρεψε το να γίνει η ποίηση μέσο έκφρασης της αδικίας, και της ανισότητας. Δόθηκε φωνή σε όσους έχουν βιώσει το φυλετικό ρατσισμό, το σεξισμό τη βία, την καταπίεση. Τους επιτράπηκε να βρουν καταφύγιο στην ποίηση και να τη μετατρέψουν σε όπλο δύναμης και ανεξαρτησίας. Άλλα ποικίλα θέματα που γίνονται αντικείμενο επεξεργασίας είναι η καταπάτηση των ανθρωπίνων δικαιωμάτων, η ομοφυλοφιλία, οι οικογενειακές σχέσεις, η κατάθλιψη, η μόλυνση του περιβάλλοντος, η εκπαίδευση, η αλλοτρίωση, η τεχνολογική πρόοδος. Ας δούμε κάποια αποσπάσματα από τον πιο γνωστό ίσως εκπρόσωπο του είδους, Shane Koyczan:\nH προφορική ποίηση ξεκίνησε να γίνεται γνωστή από το Σικάγο των Η.Π.Α. μέσω του κινήματος “slam”. Με τον όρο αυτό εννοούμε τους διαγωνισμούς απαγγελίας ποιημάτων που ξεκίνησαν το 1984 με πρωτοβουλία του ποιητή Marc Kelly Smith, ο οποίος απέκτησε το ψευδώνυμο Slam Papi. Στις εκδηλώσεις αυτές, ένας δημιουργός καλείται να παρουσιάσει μια σύντομη παράσταση με κριτές τυχαίους παρευρισκόμενους. Βασικός σκοπός των εκδηλώσεων αυτών ήταν η ποίηση να ξεφύγει από τη στείρα ακαδημαϊκή μελέτη και να αποτελέσει παράθυρο για όλους. Κι έτσι έγινε.\nΩστόσο, οι ρίζες της προφορικής ποίησης δεν εντοπίζονται στα τέλη του προηγούμενου αιώνα, αλλά στις απαρχές της ανθρώπινης ύπαρξης. Η νεογέννητη ποίηση στην ιστορία των πολιτισμών συνήθως εμφανίζεται σε προφορική μορφή και έπειτα, όταν ο γραπτός λόγος ωριμάσει, καταγράφεται. Ας θυμηθούμε τα παραμύθια, τις παροιμίες, το δημοτικό τραγούδι και κυρίως τα ομηρικά έπη, τα οποία απαγγέλλονταν από ραψωδούς σε επίσημες εκδηλώσεις και καταγράφηκαν επίσημα μόλις τον 6ο αιώνα π. Χ.\nΣυμπερασματικά, η “spoken word poetry”αποτελεί έναν ύμνο στη δημιουργικότητα και στέκεται ενάντια στην αλλοτρίωση του σύγχρονου ανθρώπου. Γνωστοί εκπρόσωποι της είναι η Sarah Kay, ο Phil Kaye, η Kate Tempest, ο Saul Williams, ο Harry Baker. Από την Αμερική σταδιακά κατέφθασε σε όλο τον κόσμο και πια έχει λάβει διαστάσεις φαινομένου, λόγω των κοινωνικών δικτύων. Χιλιάδες θαυμαστές εντοπίζονται σε χώρες όπως η Γαλλία, οι Φιλιππίνες ή η Κίνα. Αναμένεται να δούμε ποια θα είναι η επίδραση της στη χώρα μας.\n← Public Book Awards 2018\nCoca-Cola the story →


Ο Αρμαγεδών τώρα και στα περίπτερα… | Epirus News\nΜετά από αυτό, όπως ίσως καταλαβαίνετε, δεν μπορούμε να προσφέρουμε απολύτως τίποτε στον δημόσιο διάλογο περί της κρίσεως, μια και αυτή μετατρέπεται σε κρίση βιβλικών και όχι ηγεμονικών αναπαραστάσεων. Τώρα που παρακολουθούμε δια των ΜΜΕ το έργο που αναπαριστά την κρίση ως δουλειά του «σατανά – Μέρκελ», που αντικατέστησε το έργο «ευρωπαϊκοί μηχανισμοί εναντίον του διαβόλου των αγορών», προφανώς φτάσαμε στο τέλος μας. Είμαστε τα πολιτικά θύματα του Αρμαγεδώνα! Αν στη δεύτερη περίπτωση είχαμε να κάνουμε με πολιτική υπεκφυγή των οικονομικών δομών και διασκέδαση της έλλειψης δημοκρατίας στην ΕΕ, στη πρώτη, σημερινή περίπτωση, έχουμε να κάνουμε με την καλλιέργεια μιας γλώσσας που θεμελιώνει πιστότερα παρά ποτέ κατά την περίοδο μετά τον τελευταίο Παγκόσμιο Πόλεμο, την έννοια του Μεσσία – ασχέτως αν αυτός καταλήξει να αναπαρασταθεί με την μορφή κάποιου προσώπου ή μιας νέας πολιτικής δομής.\nΣτον φανταστικό αγώνα μας να αντιμετωπίσουμε την επιδρομή και κατάληψη από το «Τέταρτο Ράιχ», κατασκευάζουμε τις συνθήκες να εμπεδωθεί στη χώρα μας το κράτος έκτακτης ανάγκης. Για να γλιτώσουμε την κατάληψη από τους Γερμανούς, η χώρα προετοιμάζεται να παραδοθεί απολύτως στον «ελεύθερο κόσμο» των τραπεζιτών, που αντιδρούν τώρα στην αντιπληθωριστική πολιτική των Γερμανών, ενώ μέχρι χθες υπερθεμάτιζαν υπέρ αυτής. Ασφαλώς και το πράγμα έχει οικονομική ερμηνεία, αρκεί να γνωρίζεις πώς λειτουργεί πολιτικά η οικονομία και πώς διαμορφώνεται κάθε φορά η αξία σε σχέση με την παραγωγή και κυκλοφορία του χρήματος (μορφή, θεσμοί, ποσότητα, ταχύτητα κυκλοφορίας), και όχι απλώς οικονομικά!\nΟ βιομήχανος αγωνίζεται να πετύχει μια καλή τιμή για το αγαθό που προσφέρει, ενώ o τραπεζίτης μάχεται για την καλή απόδοση των τίτλων (νομίσματα, ομόλογα, μετοχές, υποθήκες κλπ) που διαχειρίζεται και μέσω των οποίων κερδοσκοπεί. Στην πραγματικότητα ο τραπεζίτης «σνομπάρει» τον βιομήχανο, καθώς γνωρίζει ότι η αξία δημιουργείται στο πεδίο της κατανάλωσης και όχι σε αυτό της παραγωγής. Ξέρει επίσης ότι η βιομηχανία δεν είναι ικανή στο να αποζημιώνει για το κόστος από την δημιουργία αξίας. Οι αξίες αυξάνουν στο βαθμό που τα παραγόμενα αγαθά εξαφανίζονται από την αγορά και εδώ εμπλέκεται ο τραπεζίτης με τον χρηματιστή, ώστε από κοινού να ελέγξουν παγκοσμίως την σχέση παραγωγής – τιμής – αξίας, διαιωνίζοντας τον χρηματιστικό κερδοσκοπικό μηχανισμό.\nΟ βιομήχανος θέλει σταθερές τιμές και μείωση του κόστους κατανάλωσης αγαθών που είναι απαραίτητα στη διαδικασία παραγωγής άλλων αγαθών από αυτόν. Έχει ανάγκη από αφθονία εργαζομένων και αγωνίζεται για μην υπάρξει αύξηση των μισθών μεγαλύτερη από το βαθμό αύξησης του πλούτου και των τιμών που τον χαρακτηρίζουν. Αυτό μακροχρονίως δεν συμφέρει τους πιστωτές χρήματος, καθώς, ναι μεν η νομισματική τιμή αναπαριστά τον πλούτο, αλλά μόνον την στιγμή αύξησης ή μείωσης της. Έτσι εάν μακροχρονίως γινόταν το χατίρι του βιομήχανου (πχ. Μέρκελ) και πετυχαίναμε σταθερό οικονομικό περιβάλλον, με σταθερούς μισθούς δίχως αύξηση των τιμών, τότε ναι μεν θα είχαμε ένα σεβαστό νόμισμα και «εμπιστοσύνη» στην αγορά, που θα βόλευε και την ανάπτυξη του τραπεζικού τομέα και τα χρηματιστήρια, αλλά στο τέλος η λειτουργία των τελευταίων θα υπονόμευε την σταθερότητα.\nΠρέπει να γίνει κατανοητό ότι όσοι κερδίζουν στον κύκλο κυκλοφορίας του χρήματος, ενώ επικαλούνται την σταθερότητα – από την οποία πράγματι ωφελούνται για να στήσουν τις μπίζνες τους – στη πραγματικότητα την υπονομεύουν διαρκώς στη συνέχεια, καθώς αυτοί κερδίζουν από την αφθονία του χρήματος και κυρίως από την ταχύτητα των χρηματικών συναλλαγών μέσω των φορέων που ελέγχουν ασφαλώς. Όπως ο βιομήχανος θέλει άφθονο, φτηνό εργατικό δυναμικό, έτσι και ο τραπεζίτης θέλει άφθονο, φτηνό χρήμα, το οποίο μέσω αυτού να διατίθεται στην αγορά. Μακροχρονίως αυτές οι δύο «επιθυμίες» της καπιταλιστικής λειτουργίας είναι ασυμβίβαστες και ο πόλεμος ξεκινά. Η πλάκα είναι ότι μια και ο πλούτος ορίζεται στο πεδίο της κατανάλωσης, μια χώρα στην οποία κυκλοφορεί άφθονο χρήμα, δίνει την εικόνα ενός ισχυρού (πλούσιου) κράτους (πχ. Ισχυρή Ελλάδα επί Σημίτη και λίγο αργότερα), ενώ στην πραγματικότητα αυτό είναι συνταγή αποδυνάμωσης, που διαμορφώνει μάλιστα προϋποθέσεις πτώχευσης του κράτους.\nΣτην Ελλάδα μάλιστα αυτό το χρήμα, που αναπαριστά πράγματι τον λαϊκό πλούτο, συγκεντρώθηκε σχετικά γρήγορα σε λίγα χέρια, τα οποία με αντιεπιχειρηματική νοοτροπία φρόντισαν να το βγάλουν από την κυκλοφορία, «αποθησαυρίζοντας», άρα, αποδυναμώνοντας παράλληλα το χρηματιστήριο και κλονίζοντας τον τραπεζικό τομέα. Η ουσία είναι ότι ενώ ο βιομήχανος εκμεταλλευόμενος τον εργαζόμενο παράγει πλούτο, ο τραπεζίτης ρυθμίζοντας την αξία στην αγορά, εκμεταλλεύεται προς όφελός του τον παραχθέντα πλούτο, τον οποίο στο τέλος εξευτελίζει, μαζί με το κέλυφος του βιομήχανου που είναι το μοντέρνο κράτος. Παρόλα αυτά για πρώτη φορά στην μοντέρνα εποχή γνωρίσαμε τόσο καλή συνεργασία τραπεζίτη – βιομήχανου – επενδυτών μετά τον Πόλεμο. «Δυστυχώς», η υπερθέρμανση των αναπτυγμένων οικονομικών ζωνών και η υπερσυγκέντρωση του πλούτου, καθώς και η παραγωγή μιας τεράστιας χρηματοπιστωτικής φούσκας την τελευταία δεκαπενταετία, χάλασαν την ισορροπία του συστήματος.\nΗ αγορά ζητεί να κοπεί χρήμα, έτσι όμως θα ακριβύνουν τα παραγόμενα αγαθά και ενώ η οικονομία θα αναθερμανθεί συγκυριακά, το κέρδος των βιομηχανικών παραγωγών θα μειωθεί, την στιγμή κατά την οποία τα κέρδη ( με την έννοια του τζίρου) των μεταπρατών του χρήματος θα αυξηθούν. Ένα ικανοποιητικό μέτρο σε αυτή την διαδικασία δεν υπάρχει – ίσως ρωτήσετε – ώστε να μείνουν όλοι ικανοποιημένοι και να ηρεμήσει ο κόσμος; Θεωρητικά πάντα υπάρχει λύση πριν να ξεκινήσει ένας πόλεμος. Αν όμως ξεκινήσει, οποιαδήποτε ειρηνευτική πρωτοβουλία εκλαμβάνεται ως παρέμβαση υπέρ του ενός ή του άλλου εκ των αντιμαχομένων, που στην περίπτωσή μας είναι η βιομηχανική ελίτ της Ευρώπης και το χρηματοπιστωτικό λόμπυ της παγκοσμιοποίησης.\nΟ εργαζόμενος, στην περίπτωση αυτή, βρίσκεται στην αρχή μεταξύ Σκύλας και Χάρυβδης, ενώ στη συνέχεια κινδυνεύει να χαθεί στην άβυσσο της λειτουργικής αντίφασης του μηχανισμού παραγωγής πλούτου και διαμόρφωσης της αξίας στον καπιταλισμό. Αν ο πόλεμος παραμείνει στο οικονομικό πεδίο (αυτό δεν μπορεί να συμβεί για πολύ) απλώς θα καταντήσει φτωχός και άνεργος. Αν όμως η οικονομική κρίση δεν αντιμετωπισθεί σύντομα με πολιτικά μέσα, τότε υπάρχει σοβαρός κίνδυνος από την διάσταση ελέγχου της αξίας να περάσουμε σε εκείνη του ελέγχου του πληθυσμού, γεγονός που θα σημάνει το τέλος των δημοκρατικών θεσμών και αυξημένες πιθανότητες μιας γενικευμένης στρατιωτικής σύγκρουσης.\nΠροφανώς, όσοι πιστεύουν ότι ο κόσμος θα «σωθεί» με την ολοκλήρωση της παγκοσμιοποίησης σε μια μορφή παγκόσμιας διακυβέρνησης, η οποία θα ρυθμίζει αρμονικά την παραγωγή αγαθών και την κυκλοφορία του χρήματος, τον ορισμό της αξίας σε σχέση με τον πλούτο και άλλα παρόμοια, είναι οι ίδιοι οι εκπρόσωποι του Αρμαγεδώνα σε κάθε εθνικό κράτος. Μην ξεχνάτε ότι η σύγκρουση της βιομηχανικής ελίτ της ΕΕ με το χρηματοπιστωτικό λόμπυ, προκλήθηκε όταν όλος ο κόσμος, που δεν καταλαβαίνει την φιλοσοφία των οικονομικών, πίστεψε ότι ταυτίστηκαν οι καπιταλιστικές λειτουργίες τους και ταυτότητές τους. Όχι, ποτέ δεν έγινε αυτό, απλώς ο βιομήχανος εντάχθηκε στις χρηματοπιστωτικές δομές, όσο του πρόσφεραν αγορές και σταθερότητα.\nΣήμερα το χρηματοπιστωτικό λόμπυ υπόσχεται τα ίδια, μόνον που ζητεί ο βιομήχανος να του παραδώσει τα κλειδιά της επιχείρησης του και να μετατρέπει σε μέτοχο, δίχως ουσιαστική δύναμη, δίχως κρατικό κέλυφος και εξασφάλιση. Οι χρηματιστές εκβιάζουν σήμερα τον βιομήχανο με όλους τους τρόπους, απειλώντας μάλιστα ότι προκαλώντας κοινωνική κρίση, αν δεν αποδεχθεί τους όρους τους, θα στρέψουν τους εργαζόμενους εναντίον του όπως και εναντίον των πολιτικών δομών κρατών που ακόμα συνεχίζουν να τον υποστηρίζουν. Πράγματι στην αναμέτρηση αυτή ο «βιομήχανος» εμφανίζεται ως το ασθενές μέρος, αδυνατώντας μάλιστα σε χώρες με χαμηλή ανταγωνιστικότητα και περιθωριακή παραγωγή, να συμμαχήσει πρόσκαιρα με τους εργαζόμενους.\nΣε κάθε περίπτωση, εάν αυτή η απόπειρα καθολικής κυριαρχίας των χρηματιστών στεφθεί με επιτυχία, θα σημάνει όχι απλώς το τέλος του «βιομηχάνου» και του εμπόρου με την κλασσική έννοια, αλλά και το τέλος των μοντέρνων κρατών και της εργασίας, έτσι όπως την ξέρουμε μέχρι σήμερα και όπως την μελετούμε σε σχέση με την παραγωγή πλούτου και κέρδους. Στην περίπτωση αυτή η αναπαράσταση του Αρμαγεδώνα θα έχει επιφέρει την απόλυτη καταστροφή σε έναν ολόκληρο κόσμο, ο οποίος θα ξαναγυρίσει στη σκοτεινή εποχή της δουλείας, της θεοκρατίας, της μοιρολατρίας, του δεισιδαιμονισμού και του μεσσιανισμού.\nΣτην δική μας, εσωτερική ελληνική πραγματικότητα, αν θέλουμε να αντιληφθούμε τις πολιτικές σχέσεις που διαμορφώνονται και την φύση των παραγόντων που εμπλέκονται σε αυτές, αρκεί να προσέξουμε πώς ο καθένας από αυτούς αναπαριστά και ορίζει τον Αρμαγεδώνα που πλέον είναι κρεμασμένος στα περίπτερα. Με τις παραπάνω αράδες ο συντάκτης αυτών των γραμμών δεν επιχείρησε ασφαλώς να υποστηρίξει τον «κόσμο της εκμετάλλευσης» του βιομηχανικού καπιταλισμού που υπερασπίζονται δυνάμεις όπως η Γερμανία και η Κίνα για παράδειγμα, ούτε όλους εκείνους που στοιχίζονται πίσω από την κερδοσκοπική φιλολογία του χρηματοπιστωτικού λόμπυ και του νεοφιλελευθερισμού που αυτό διακονεί.\nΠαρουσιάσαμε με λίγες κουβέντες απλώς το καθεστώς σύγκρουσης που διαμορφώνει την σημερινή παγκόσμια κρίση, δίχως επ’ ουδενί να φανταστείτε ότι υιοθετούμε τον ρόλο του «επιτήδειου ουδέτερου». Καμία σχέση! Απλώς πιστεύουμε ότι η φιλολογία περί «Αρμαγεδώνα» συσκοτίζει προθέσεις, στόχους και στρατηγικές των αντίπαλων καπιταλιστικών στρατοπέδων, όπως και κατευθύνει τον λαό στην αναζήτηση Σωτήρων και στην ανοχή αντιδημοκρατικών πρακτικών, και άρα πρέπει να απομυθοποιείται. Πιστεύουμε ότι η μετάβαση σε μια μεταβιομηχανική εποχή είναι αναπόφευκτη και το ζήτημα είναι αν οι προοδευτικοί άνθρωποι και οι αριστερές πολιτικές δυνάμεις, κατανοήσουν αυτήν την συνθήκη και παρέμβουν, ενωμένες δημιουργικά και συλλογικά, έτσι ώστε η χειραφέτηση των εργαζομένων και όλων των άλλων κατηγοριών του πληθυσμού που βρίσκονται σε καθεστώς αποκλεισμού και χυδαίας εκμετάλλευσης, να αποσυνδεθεί από την βιομηχανική επανάσταση, ορίζοντας ένα νέο μοντέλο δημοκρατικής διακυβέρνησης.\nΑρμαγεδών, Γιαννακόπουλος, Δ.Ν.Τ., Δημήτρης Γιαννακόπουλος, ΜΜΕ, Μεσσιανική πολιτική, Τέταρτο Ράιχ, άοποψη, άρθρο, κυκλοφορία χρήματος, μνημόνιο, νομίσματα, νομισματική πολιτική, παγκοσμιοποίηση, πόλεμος, τραπεζικό σύστημα, τρόικα, χρηματοπιστωτικό λόμπυ\nΕργοτέλης – ΠΑΣ Γιάννινα: 2 – 1 →


Διακοπές 2021 σε Γκρότον - Skyscanner\nΔιακοπές σε Γκρότον\nΟνειρεύεστε να πάτε Ηνωμένες Πολιτείες; Ο(Η)(Το) Γκρότον έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Γκρότον. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να ξοδέψετε λίγα …\nΞενοδοχεία σε Γκρότον\nΠτήσεις προς Γκρότον-Νιού Λόντον\nΕνοικίαση αυτοκινήτου σε: Γκρότον


Edith, the show: Μέγαρο Μουσικής αφιέρωμα στην Εντίθ Πιαφ - HotStation.gr Greek Radio online\nEdith, the show: Μέγαρο Μουσικής αφιέρωμα στην Εντίθ Πιαφ\nΗμερομηνία Δευτέρα, 17 Μάρ 2014 @ 14:20\nΈνα μεγάλο αφιέρωμα στην Εντίθ Πιαφ, με αφορμή την επέτειο των 50 χρόνων από τον θάνατό της, θα παρουσιαστεί στο Μέγαρο Μουσικής Αθηνών στις 28, 29 & 30 Μαρτίου. H παράσταση EDITH the show είναι ένας φόρος τιμής στη μοναδική καλλιτέχνιδα που σφράγισε με την ανυπέρβλητη φωνή και παρουσία της το γαλλικό τραγούδι κι έγινε παγκόσμιο σύμβολο.\n28, 29, 30 Μαρτίου 2014\nΗ φωνή της ‘Edith Piaf’\nΜέγαρο Μουσικής Αθηνών - Β. Σοφίας & Κόκκαλη - τηλ. 210 7282333, www.megaron.gr, www.viva.gr, καταστήματα Public


Μέχρι 19% Χαμηλότερες Εκπομπές CO2: Το Πιο Αποδοτικό Astra Όλων των...\nΧάρη στην έξοχη αεροδυναμική, τους πολύ αποδοτικούς νέους κινητήρες και τα κιβώτια, η νέα γενιά Opel Astra θέτει πρότυπα απόδοσης και χαμηλών...\nΧάρη στην έξοχη αεροδυναμική, τους πολύ αποδοτικούς νέους κινητήρες και τα κιβώτια, η νέα γενιά Opel Astra θέτει πρότυπα απόδοσης και χαμηλών ρύπων. Συγκριτικά με το προηγούμενο μοντέλο, οι εκπομπές CO2 έχουν περιοριστεί έως 19%, φέρνοντας το Astra στην κορυφή της κατηγορίας του. Η τρέχουσα γενιά Astra ήδη σηματοδότησε την απαρχή μιας νέας εποχής στην πρεμιέρα του και επιλέχθηκε Ευρωπαϊκό Αυτοκίνητο της Χρονιάς 2016. Με σχεδίαση ελαφρού βάρους (200kg ελαφρύτερο από τον προκάτοχό του) και κορυφαίες τεχνολογίες από μεγαλύτερες κατηγορίες, το Astra εγκαινίασε νέα σημεία αναφοράς. Η Opel συνεχίζει την ίδια στρατηγική με υπερσύγχρονες, νέες γενιές πολύ αποδοτικών και ελαφρών κινητήρων βενζίνης και diesel. Τα τρικύλινδρα μηχανικά σύνολα 1.2-1.5L παράγουν από 77kW (105hp) έως 107kW (145hp), κάνοντας τόσο το πεντάθυρο Astra όσο και το Sports Tourer δύο πολύ οικονομικά μοντέλα και πρωταθλητές στις μειωμένες εκπομπές CO2 (NEDC1: στην πόλη 6,1-4,5 l/100 km, εκτός πόλης 4,0-3,1 l/100 km, μικτός κύκλος 4,8-3,6 l/100 km, 115-96 g/km CO2, WLTP2 μικτός κύκλος: 5,9-4,4, 139-117 g/km CO2, προκαταρτικές τιμές). Ένας αντικραδασμικός άξονας στο μπλοκ των τρικύλινδρων κινητήρων εξουδετερώνει τους κραδασμούς. Οι βασικές κινητήριες μονάδες συνδυάζονται με εξατάχυτο μηχανικό κιβώτιο, στάνταρ. Ένα ‘στρωτό’ αυτόματο κιβώτιο εννέα σχέσεων διατίθεται προαιρετικά.\n Οι τιμές κατανάλωσης και εκπομπών CO2 που αναφέρονται συμμορφώνονται με το πρότυπο WLTP (οδηγία EU 2017/948). Από 1ης Σεπτεμβρίου 2018, για την έγκριση τύπου νέων οχημάτων χρησιμοποιείται το πρότυπο World Harmonised Light Vehicle Test Procedure (WLTP), που είναι μία νέα, πιο ρεαλιστική διαδικασία δοκιμών για τη μέτρηση της κατανάλωσης και των εκπομπών CO2 . Το WLTP αντικαθιστά πλήρως το New European Drive Cycle (NEDC), που ήταν η προηγούμενη διαδικασία δοκιμών. Λόγω των πιο ρεαλιστικών συνθηκών δοκιμών, η κατανάλωση καυσίμου και οι εκπομπές CO2 που υπολογίζονται στο πλαίσιο του WLTP είναι σε πολλές περιπτώσεις υψηλότερες από τις μετρήσεις σε καθεστώς NEDC. Οι τιμές κατανάλωσης και εκπομπών CO2 ενδέχεται να διαφέρουν ανάλογα με τον ειδικό εξοπλισμό, τις προαιρετικές επιλογές και τον τύπο των ελαστικών.


Δημοσιονομικο οφελος ανω των €210 εκατ. απο τη χρηση των καρτων\nΔημοσιεύθηκε από tovima την 04-07-2018, 16:33\nΩς προς την επίδραση του νόμου 4446/2016 (υποχρεωτικά POS) στα έσ...\nTags δημοσιονομικο οφελος 210 εκατ καρτων\nΔημοσιονομικό όφελος άνω των €210 εκατ. από τη χρήση των καρτών Σημαντική συνεισφορά στην άνοδο των φορολογικών εσόδων έχει η αύξηση της χρήσης των ηλεκτρονικώ_


ΠΑΤΡΑ: Της κακομοίρας στην Πλαζ! – Διοργάνωσαν υπαίθριο πάρτι με 1000 άτομα! | Patras-News\nHome » Patratora » ΠΑΤΡΑ: Της κακομοίρας στην Πλαζ! – Διοργάνωσαν υπαίθριο πάρτι με 1000 άτομα!\nΠΑΤΡΑ: Της κακομοίρας στην Πλαζ! – Διοργάνωσαν υπαίθριο πάρτι με 1000 άτομα!\nby patratora on June 20, 2020 at 7:40 pm\nPosted In: Patratora, ΔΥΤΙΚΗ ΕΛΛΑΔΑ, παραλία πλαζ, πάρτι, ΠΑΤΡΑ, Πλαζ Πάτρας, ΡΟΗ ΕΙΔΗΣΕΩΝ\nΤην ίδια ώρα που οι ελεγκτικοί μηχανισμοί για τον κορονοϊό βάζουν λουκέτα σε κέντρα διασκέδασης και μπαρ της Πάτρας και μάλιστα κάποια εξ αυτών απειλούνται ακόμη και με πρόστιμα 50.000 ευρώ, διοργανώνονται μέσω των social media υπαίθρια πάρτι τα οποία συγκεντρώνουν πάνω από 1000 ή και 2.000 άτομα με ορατό κάθε κίνδυνο εξάπλωσης του ιου.\nΕνα τέτοιο πάρτι διοργανώθηκε στην Πλαζ της Πάτρας τη νύχτα της Παρασκευής και στην κυριολεξία έγινε… το έλα να δεις! Πληροφορίες κάνουν λόγια για πάρτι 1000 ατόμων ενώ τα βίντεο και οι φωτογραφίες που κυκλοφορούν στα social media έχουν γίνει viral.\nΟ ΣΚΕΑΝΑ αντιδρά και εύλογα. Πως είναι δυνατόν να μπαίνει λουκέτο σε μπαρ με 140 άτομα όταν επιτρέπονται υπαίθρια πάρτι με 1000; Ο κορονοϊός δεν κολλάει σε πάρτι αλλα κολλάει στα μπαράκια; είπαν ιδιοκτήτες καταστημάτων εστίασης και αναψυχής.\nThe post ΠΑΤΡΑ: Της κακομοίρας στην Πλαζ! – Διοργάνωσαν υπαίθριο πάρτι με 1000 άτομα! appeared first on Patratora.


Συλλογή ειδήσεων 20ης Αυγούστου 2015 « ΑΒΕΡΩΦ\n« Μετανάστευση: Το ζήτημα του αιώνα\n”Παν-Ευρώπη”: Μια απόδειξη γιατί η μαζική μετανάστευση είναι ίσως ένα προμελετημένο σχέδιο »\nΣυλλογή ειδήσεων 20ης Αυγούστου 2015\nPosted by Oπτήρας του Αβέρωφ στο 20 Αυγούστου, 2015\nThis entry was posted on 20 Αυγούστου, 2015 στις 12:02 πμ\tand is filed under Ειδησεογραφία. You can follow any responses to this entry through the RSS 2.0 feed. You can leave a response, ή trackback from your own site.\n9 Σχόλια προς “Συλλογή ειδήσεων 20ης Αυγούστου 2015”\n20 Αυγούστου, 2015 στις 10:24 πμ\nΔεν μας φτάναν όλα τ’ άλλα έχουμε κι αυτά ..\nΤΟ ΜΕΓΑΛΥΤΕΡΟ GAY ΛΟΜΠΙ καλεί τα σχολεία να Απαγορεύσουν τις λέξεις «ΑΓΟΡΙ» και «ΚΟΡΙΤΣΙ»!\n20 Αυγούστου, 2015 στις 10:28 πμ\nΒΟΜΒΑ! Τζιχαντιστής διοικητής ομάδας αποκεφαλιστών περιμένει στην Κω το καράβι για Πειραιά (φωτο)\n20 Αυγούστου, 2015 στις 11:02 πμ\nΚι ένα καλό νέο…Ελληνικό λύκειο για πρώτη φορά στην Ίμβρο\n20 Αυγούστου, 2015 στις 7:03 μμ\nΠρόωρες εκλογές: Πιθανή ημερομηνία διεξαγωγής η 20η Σεπτεμβρίου. Αναμένεται διάγγελμα Τσίπρα\nκαι στο βάθος του τούνελ ‘οικουμενική’/’εθνικής ενότητος’ πείτε την όπως θέλετε ..\n20 Αυγούστου, 2015 στις 9:37 μμ\nΈμπλεος δημοκρατικής ευαισθησίας,ο «διορισμένος» πρόεδρος της νυν αξ. αντιπολίτευσης, κάνει «νερά» στον επίσης «δημοκρατικά ευαίσθητο» Τσίπρα, με πρόσχημα την ανάγκη τήρησης των …θεσμικών διαδικασιών.\nΠροφανώς αγωνιών για την επεχρόμενη εκλογική κατραπακιά.\nΌπου ακούμε πολλές «δημοκρατίες» κάποιος λόγος υπάρχει, κάτι θέλουν να αποδείξουν όσοι την εκφέρουν και δη σε αυτούς τους ρόλους,\n20 Αυγούστου, 2015 στις 9:58 μμ\nΔες και το άλλο.\nΆλλες φορές όταν αναφέρεται η λέξη ‘εκλογές’ ακούμε ‘παρατράγουδα’ απ’ έξω. ‘Μα’, ‘Πως’, ‘Δεν πρέπει’, ‘Θίγονται τα συμφέροντα των εταίρων’ ….\nΜας τις κάνουν ‘δώρο’.\nΟι ‘απ’ έξω’\n21 Αυγούστου, 2015 στις 12:27 πμ\nΟι εκλογές θα εμβαθύνουν βραχυπρόθεσμα την πολιτική αβεβαιότητα\nΚαλώς ή κακώς, πάμε σε εκλογές.\nΟ τσίπ(ρ)ας για νουνεχείς ανθρώπους τέλειωσε…\nΟ Μεϊμαράκης γιατί παρατείνει την πολιτική αβεβαιότητα με επιμήκυνση του εκλογικού χρόνου και διερευνητικά κόλπα;\nΝα «διερευνήσει» τι;\nΤσίπρας-Καμμένος-Λαφαζάνης έχουν απόλυτη πλειοψηφία.\nΤέλος, δεν «παίζει» οικουμενική.\nΟ βαγγέλας τι θέλει να αποδείξει;\nΔεν παίζει και αυτός κομματικά παιχνίδια φοβούμενος (στην καλύτερη και πιο απονήρευτη εκδοχή) την έκβαση της κάλπης;\nΈτσι όπως το βλέπω, ο κόσμος έχει σιχαθεί με αυτά τα κολπάκια και αυτό θα φανεί λίαν συντόμως, Κυριακή κοντή γιορτή.\nΚαι αν συνεχιστεί το παραμυθάκι αυτό, νομίζω όχι μόνο για τον τσιπροκαμμένο…\n21 Αυγούστου, 2015 στις 12:28 πμ\nτι έγινε μου ξέφυγε και έσκασε μύτη το βίντεο ξανά;\nγράψτε «χ» 😉\n21 Αυγούστου, 2015 στις 12:30 πμ\nεκεί πήγαινε ανάθεμα το ρημάδι το σχόλιο 😦


Η μεγάλη ανατροπή | ANTISPORTS | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 03/06/2010 13:01\nΩραίο παιχνίδι το χθεσινό στο ΟΑΚΑ. Μεγάλη ανατροπή στο σκορ, ωραίες φάσεις, νεύρα, γκρίνια για τους διαιτητές, μια χαρά ντέρμπι. Οι πράσινοι θα πάρουν και αυτό το πρωτάθλημα παρότι ο Ολυμπιακός έχει θεωρητικά καλύτερο ρόστερ, μεγαλύτερο βάθος ειδικά στους ψηλούς. Οι παίκτες του είναι πιο φρέσκοι, πιο νέοι, πιο διψασμένοι. Αλλά έχουν ψυχολογικό απέναντι στον ΠΑΟ. Η παλιά φρουρά των πράσινων όταν η μπάλα καίει ξέρει τι να την κάνει. Το βραχυκύκλωμα των παικτών του Γιαννάκη ήταν ολοκληρωτικό στο 4ο δεκάλεπτο.Αφού δεν άρπαξαν από τα μαλλιά οι κόκκινοι τη χθεσινή ευκαιρία, είναι σχεδόν αδύνατο να κάνουν δύο νίκες σερί για να πάρουν το πρωτάθλημα. Εκτός αν κάνουν ομαδική ψυχοθεραπείαΚαι σύμφωνοι ο ΠΑΟ πήρε σφυρίγματα αλλά δεν θα έφταναν αν ο Ολυμπιακός ήταν στοιχειωδώς καλός στα τελευταία λεπτά. Στο διάστημα αυτό η …σκυλίσια άμυνα του ΠΑΟ κρατούσε τους ερυθρόλευκους μακριά από το καλάθι και τους ανάγκαζε να κάνουν ..σέντρες στη λήξη του χρόνου.Κάποτε ο Ντούσαν Ίβκοβιτς –προπονητής του ΠΑΟΚ στις αρχές της δεκαετίας του 1990- έπαιρνε time out όταν κόμπλαρε η ομάδα απέναντι στον μεγάλο αλλά γερασμένο τότε Άρη και έλεγε μία μόνο φράση:- Είμαστε καλύτερη ομάδα, είμαστε καλύτερη ομάδα!!!Το τελευταίο πρωτάθλημα του Άρη, το 1991, με δύο απίστευτες ανατροπές στον παρακάτω σύνδεσμο:http://www.youtube.com/watch?v=8TGA0PRsQms(Παρατηρήστε τα ..πέντε βήματα του Γιαννάκη με το σκορ στο 81-85)Οδυσσέας ΔΙΑΒΑΣΤΕ ΑΚΟΜΑ\nRespect στον Οδυσσέα που θύμισε το τελευταίο πρωτάθλημα του ΑυτοκράτοραΚαι μια έκκληση επιτέλους να γίνει (ή έστω να μετονομαστεί) ένα γήπεδο προς τιμήν του μοναδικού Νίκου Γκάλη.\nΟΔΥΣΣΕΑΣ @ Πέτρος\nΚάποτε έλεγαν για το ΟΑΚΑ αλλά κόλλησε η ιστορία


ΛΑΠΑΡΟΣΚΟΠΗΣΗ & ΥΣΤΕΡΟΣΚΟΠΗΣΗ - gynaikologosdimitrokallis.gr\nPosted at 22:10h in ΓΥΝΑΙΚΟΛΟΓΙΚΑ ΑΡΘΡΑ, Δημοσιεύσεις by Konstantinos\nΗ πρόοδος της τεχνολογίας, με τη χρήση νεοτέρων οπτικών μέσων απεικόνισης (κάμερες μικρών διαστάσεων) και χειρουργικών εργαλείων διαμέτρου μερικών χιλιοστών, επέτρεψε την τροποποίηση των χειρουργικών τεχνικών αφού παρέχεται πλέον η δυνατότητα πρόσβασης (ενδοσκόπηση) και χειρουργικής επέμβασης σε ποικίλες ανατομικές δομές, όργανα και κοιλότητες του σώματος μέσω μικρών οπών.\nΟι ενδοσκοπικές επεμβάσεις διαχωρίζονται σε διαγνωστικές και θεραπευτικές. Ανάλογα δε με την περιοχή του σώματος που πραγματοποιείται η επέμβαση διακρίνονται σε λαπαροσκοπικές (κοιλία) και υστεροσκοπικές (κοιλότητα μήτρας).\nΜε την λαπαροσκόπηση πραγματοποιούνται διαγνωστικές και θεραπευτικές επεμβάσεις επί των ενδοκοιλιακών γυναικολογικών οργάνων (μήτρα, ωοθήκες, σάλπιγγες).\nΣε αντίθεση με την κλασική χειρουργική όπου η προσέγγιση των οργάνων αυτών γίνεται δια μεγάλων τομών στην επιφάνεια της κοιλιακής χώρας, κατά τη λαπαροσκόπηση η επέμβαση εκτελείται μέσω πολύ μικρών τομών με τη βοήθεια κατάλληλων λεπτών εργαλείων.\nΠως εκτελούνται οι γυναικολογικές λαπαροσκοπικές επεμβάσεις\nΥπό γενική αναισθησία διανοίγονται μικρές τομές στο δέρμα της κοιλίας. Αρχικά διοχετεύεται στην κοιλιακή κοιλότητα ικανή ποσότητα διοξειδίου του άνθρακα ώστε να απομακρυνθεί το κοιλιακό τοίχωμα από τα υποκείμενα όργανα. Έτσι δημιουργείται ο απαραίτητος χώρος για την είσοδο, μιας μικρής κάμερας με ενσωματωμένη φωτεινή πηγή και των λοιπών λαπαροσκοπικών χειρουργικών εργαλείων διαμέτρου λίγων χιλιοστών. Δια της κάμερας προβάλλονται, υπό μεγέθυνση, σε εξωτερική οθόνη τα όργανα του χειρουργικού πεδίου διευκολύνοντας έτσι τους επεμβατικούς χειρισμούς.\nΕνδείξεις λαπαροσκόπησης στη γυναικολογία\nΗ λαπαροσκόπηση, διαγνωστική ή θεραπευτική, έχει ένδειξη για την αντιμετώπιση των περισσοτέρων εκ των διαταραχών της γυναικολογικής παθολογίας. Επισημαίνεται επίσης πως ορισμένες παθολογικές καταστάσεις, όπως η ενδομητρίωση και οι ενδοκοιλιακές συμφύσεις, δεν επιβεβαιώνονται με καμία άλλη διαγνωστική μέθοδο παρά μόνο με την λαπαροσκόπηση.\nΈτσι, ως διαγνωστική μέθοδος, η λαπαροσκόπηση βρίσκει εφαρμογή σε περιπτώσεις:\n> Διερεύνησης συγγενών ανωμαλιών της μήτρας\n> Ελέγχου της βατότητας των σαλπίγγων\n> Ελέγχου για ενδομητρίωση και για ύπαρξη ενδοκοιλιακών συμφύσεων\n> Αναζήτησης των αιτιών οξέος ή χρόνιου πυελικού άλγους\nΩς θεραπευτική τεχνική χρησιμεύει:\n> Σε καταστάσεις που απαιτούν την απομάκρυνση κύστεων των ωοθηκών, την αφαίρεση των σαλπίγγων, των ωοθηκών, ινομυωμάτων από την μήτρα ή και ολόκληρης της μήτρας.\n> Για την αντιμετώπιση της ενδομητρίωσης, της ενδοκοιλιακής αιμορραγίας από ρήξη ωχρού σωματίου, της εξωμήτριας εγκυμοσύνης.\n> Για την λύση ενδοκοιλιακών συμφύσεων, την αποκατάσταση της συστροφής των ωοθηκών, την απολίνωση των σαλπίγγων (για πρόκληση επιθυμητής στείρωσης).\n> Για την στήριξη του πυελικού εδάφους, σε περιπτώσεις χαλάρωσης αυτού και πρόπτωσης των πυελικών οργάνων της μήτρας, της ουροδόχου κύστεως και του εντέρου (λαπαροσκοπική ιεροκολποπηξία).\nΠοια είναι η αξία της λαπαροσκόπησης\nΜε την λαπαροσκόπηση, ως ελάχιστα τραυματική των ιστών χειρουργική μέθοδος, περιορίζεται ο κίνδυνος για πιθανές διεγχειρητικές ή/και μετεγχειρητικές επιπλοκές (αιμορραγία, εμβολή, ειλεός, μετεγχειρητικές συμφύσεις κ.α.).\nΕπιπλέον επιτυγχάνεται ταχύτερη μετεγχειρητική ανάρρωση με ελάχιστο πόνο, βραχύτερος χρόνος νοσηλείας και καλλίτερο αισθητικό αποτέλεσα (μικρές σχεδόν αφανείς ουλές στο δέρμα της κοιλίας).\nΟ δε χρόνος ανάκτησης πλήρους δραστηριότητας είναι πολύ μικρότερος σε σχέση με αυτόν των κλασικών χειρουργικών πρακτικών.\nΗ υστεροσκόπηση είναι μία άλλη ενδοσκοπική μέθοδος που χρησιμοποιείται για τη διάγνωση και τη θεραπεία παθήσεων της μήτρας. Μέσω αυτής επιτρέπεται η οπτική πρόσβαση στην ενδομήτρια κοιλότητα, κάτι που στο παρελθόν ήταν αδύνατο με τις “τυφλές” μεθόδους προσπέλασης της κοιλότητας αυτής, όπως η κλασική απόξεση.\nΠως εκτελείται η υστεροσκόπηση\nΥπό, συνήθως, γενική αναισθησία εισάγεται δια του κόλπου και του τραχήλου ένα ιατρικό εργαλείο πολύ μικρής διαμέτρου (υστεροσκόπιο), το οποίο φέρει ενσωματωμένη κάμερα και φωτεινή πηγή, εντός της κοιλότητας της μήτρας. Η εικόνα από την κάμερα προβάλλεται, υπό μεγέθυνση, σε εξωτερική οθόνη αυξημένης ευκρίνειας. Δια του υστεροσκόπιου εγχέεται υγρό στην κοιλότητα το οποίο την διατείνει επιτρέποντας έτσι, υπό άμεση όραση, την επισκόπηση αυτής. Υπάρχει επίσης η δυνατότητα προώθησης λεπτότατων χειρουργικών εργαλείων, δια του υστεροσκοπίου, εντός της κοιλότητας για πραγματοποίηση μικροεπεμβάσεων.\nΑ) Ως διαγνωστική, η μέθοδος της υστεροσκόπησης χρησιμοποιείται για την επιβεβαίωση των αποτελεσμάτων άλλων, παραδοσιακών, εξεταστικών τεχνικών ή της κλινικής υποψίας του γυναικολόγου.\nΜε αυτή αποκαλύπτονται ενδομήτριοι πολύποδες, ινομυώματα, συμφύσεις και συγγενείς δυσπλασίες της μήτρας (π.χ. διαφράγματα της κοιλότητας). Ελέγχεται επίσης η βατότητα των σαλπιγγικών στομίων και τέλος, με τη λήψη δείγματος για την πραγματοποίηση ιστολογικής εξέτασης (βιοψία), διαγιγνώσκεται ο καρκίνος του ενδομητρίου.\nΒ) Ως θεραπευτική τεχνική χρησιμεύει για την αντιμετώπιση / θεραπεία των περισσοτέρων από τις ανωτέρω παθολογικές καταστάσεις άμεσα, κατά τη διάρκεια της διαγνωστικής διαδικασίας, χωρίς η ελεγχόμενη να χρειάζεται νέα επέμβαση.\nΕπιπρόσθετα αξιοποιείται για τη θεραπεία ανώμαλων αιμορραγιών από τη μήτρα και για πρόκληση επιθυμητής στείρωσης (μέθοδος Essure) με υψηλή αποτελεσματικότητα. Κατ΄αυτή τοποθετούνται συσκευές στα μητρικά στόμια των σαλπίγγων οι οποίες προκαλούν φλεγμονώδη αντίδραση που τα αποφράσει.\nΠοια είναι η αξία της υστεροσκόπησης\nΗ υστεροσκόπηση είναι μια μικρής διάρκειας και επικινδυνότητας, ελάχιστα επεμβατική μέθοδος που προσφέρει ταυτόχρονη διάγνωση και θεραπεία παθήσεων. Δεν είναι επώδυνη για τις ασθενείς, οι δε πιθανές επιπλοκές από αυτή είναι σχετικά σπάνιες και συνήθως ήπιες. Όλα τα ανωτέρω καθώς και το γεγονός ότι δεν απαιτείται νοσηλεία δίνουν στη γυναίκα τη δυνατότητα άμεσης επιστροφής στην καθημερινότητα.


Κάνε τώρα δική σου την εντυπωσιακή μαύρη φανέλα του τερματοφύλακα της Λίβερπουλ! : england365.gr\nENGLAND365 04.06.2020 | 11.41\nΟι Πρωταθλητές Ευρώπης ετοιμάζονται να ξαναμπουν στο γήπεδο για να γίνουν και επίσημα Πρωταθλητές Αγγλίας με τη συνέχιση της φετινής σεζόν στην Πρέμιερ Λιγκ.\nΕσείς, μπορείτε τώρα να χαρείτετε για την επικείμενη μεγάλή επιτυχία των «κόκκινων», εξασφαλίζοντας σε μειωμένη τιμή την φανέλα του τερματοφύλακα!\nΣε μαύρο χρώμα με χρυσές διακριτικές λεπτομέρειες, η εμφάνιση έχει κλέψει τις εντυπώσεις και το Sportarena.gr ρίχνει την τιμή από τα 69,90 στα 55,92 ευρώ!\nΚάνετε την παραγγελία σας τώρα, πατώντας εδώ!


«Kινητήριος δύναμη για την Οικονομία η Ναυτιλία!» | e-Nautilia.gr | Το Ελληνικό Portal για την Ναυτιλία. Τελευταία νέα, άρθρα, Οπτικοακουστικό Υλικό\n«Kινητήριος δύναμη για την Οικονομία η Ναυτιλία!»\nHome - Ειδήσεις - Ελλάδα - «Kινητήριος δύναμη για την Οικονομία η Ναυτιλία!»\nΣε διεθνές επίπεδο, η ναυτιλία των Ελλήνων επιβεβαίωσε ότι έχει τα εχέγγυα να αντιμετωπίζει επιτυχώς τις προκλήσεις και να διατηρεί την ηγετική της θέση στη διεθνή κατάταξη των ναυτιλιακών δυνάμεων και υπό τις κρατούσες συνθήκες ασφυκτικής πίεσης, που υφίστανται λόγω της συνεχιζόμενης ασταθούς ναυλαγοράς.\nΑυτό επισημαίνει μεταξύ άλλων ο Πρόεδρος της Ένωσης Ελλήνων Εφοπλιστών, κ. Θεόδωρος Βενιάμης, στο εισαγωγικό μήνυμα της Ετήσιας Έκθεσης που δημοσιοποίησε η Ένωση.\nΙδιαίτερα ο κ. Βενιάμης σημειώνει ότι η ελληνική ναυτιλία κλήθηκε να αντιμετωπίσει για πρώτη φορά στη νεότερη ιστορία της μιας σοβαρή κρίση στο σοβαρό θεσμικό πλαίσιο λειτουργίας της, οι βασικές διατάξεις του οποίου έχουν συνταγματική κατοχύρωση από το 1975.\nΙδιαιτερότητα που αποδεικνύει την θεμελιώδη σημασία της ναυτιλίας για τον τόπο της, που την καθιστούν σταθερή και μη διαπραγματεύσιμη αξία υπεράνω κυνηγητικών προσανατολισμών.\nΕιδικότερα ο κ. Βενιάμης, στο μήνυμα του αναφέρει τα ακόλουθα:\n“Το έτος που πέρασε ήταν γεμάτο σημαντικές προκλήσεις, δυσκολίες και ανατροπές, αλλά και οι προοπτικές για την προσεχή χρονική περίοδο διαφαίνονται εξίσου απαιτητικές για την ελληνική ναυτιλία, τόσο σε διεθνές όσο και σε εθνικό επίπεδο.\nΤο αποδεικνύουν αναμφισβήτητα οι αριθμοί: Το 6,25% του παγκόσμιου στόλου και το 46,7% του κοινοτικού, σε ποσοστό χωρητικότητας dwt, ανήκουν σε ελληνική πλοιοκτησία.\nΤα υψηλά αυτά ποσοστά, σε συνδυασμό με την ποιότητα του ελληνόκτητου στόλου, η συντριπτική πλειοψηφία του οποίου αποτελείται από πλοία νέας ηλικίας και υψηλής τεχνολογίας, και την μακρόχρονη εμπειρία των Ελλήνων πλοιοκτητών στην προσφορά αξιόπιστων υπηρεσιών υψηλού επιπέδου, ισχυροποιούν τον πρωταγωνιστικό ρόλο της ελληνικής ναυτιλίας στην θαλάσσια διακίνηση του παγκόσμιου εμπορίου.\nΕπιπροσθέτως, τα ανωτέρω εντυπωσιακά μεγέθη καταδεικνύουν και την στρατηγική διάσταση της ναυτιλίας μας, με δεδομένη την εξάρτηση της σύγχρονης κοινωνίας, και επομένως και των Κυβερνήσεων ανά τον πλανήτη, από τις θαλάσσιες μεταφορές για την εξασφάλιση της επάρκειάς τους σε ενέργεια, πρώτες ύλες και τρόφιμα, που μεγιστοποιείται, ως γνωστόν, ειδικότερα σε περιόδους σημαντικών γεωπολιτικών κρίσεων.\nΗ παράμετρος αυτή απασχολεί κατά προτεραιότητα σε πολιτικό επίπεδο τις χώρες αυτοτελώς αλλά και ολόκληρες γεωγραφικές περιοχές που θέλουν να έχουν τη δική τους ναυτιλία.\nΣτις περιπτώσεις αυτές, η εθνική ναυτιλιακή πολιτική που ακολουθούν έχει ένα κοινό σημείο προσέγγισης: τη διαμόρφωση ενός πλαισίου λειτουργίας για τη ναυτιλία τους που θα την καθιστά βιώσιμη,δηλαδή, ικανή να μπορέσει να ανταποκριθεί διαχρονικά στις συνεχώς μεταβαλλόμενες συνθήκες του διεθνούς δια θαλάσσης εμπορίου και του σκληρού ανταγωνισμού.\nΣυνθήκες που τα τελευταία χρόνια λόγω των συνεχώς αυξανόμενων περιβαλλοντικών απαιτήσεων και των σχετικών προηγμένων τεχνολογικών προτύπων, καθιστούν τη ναυτιλιακή επένδυση και την μετέπειτα επιχειρηματική λειτουργία του πλοίου ακόμη πιο ριψοκίνδυνη και απρόβλεπτη.\nΤον Ιούνιο του 2014, η διοργάνωση της Διεθνούς Έκθεσης των Ποσειδωνίων στην Αθήνα θα φέρει για άλλη μια φορά στο επίκεντρο του διεθνούς ενδιαφέροντος τα επιτεύγματα και τους συντελεστές της πολυδιάστατης ναυτιλιακής βιομηχανίας και των υπηρεσιών που προσφέρουν στη διεθνή κοινότητα.\nΗ γιορτή αυτή της ναυτιλίας που ουσιαστικά έχει αναδειχθεί σε διεθνή ναυτιλιακό θεσμό, δίνει την ευκαιρία στην Ελλάδα, που κατέχει για δεκαετίες την πρώτη ναυτιλία διεθνώς, να διεκδικήσει και να αναδείξει τον στρατηγικό της ρόλο στις διεθνείς εμπορικές εξελίξεις.\nΗ δημοσιότητα που θα λάβει η ναυτιλία, που συνήθως επιτελεί το έργο της σιωπηλά, ας ελπίσουμε ότι θα λειτουργήσει καταλυτικά σε πολιτικό επίπεδο, προκειμένου να επικρατήσει στους οργανισμούς των Ηνωμένων Εθνών, στην Ευρωπαϊκή Ένωση, αλλά και στους μεγάλους εμπορικούς μας εταίρους, διακριτική και ρεαλιστική αντιμετώπιση στα προβλήματα της ναυτιλίας.\nΣε εθνικό επίπεδο, και ενώ η Ελλάδα έχει εισέλθει σε θετική πορεία σταθεροποίησης της οικονομίας της, η ελληνική ναυτιλία κλήθηκε να αντιμετωπίσει για πρώτη φορά στη νεότερη ιστορία μια σοβαρή κρίση στο σταθερό θεσμικό πλαίσιο λειτουργίας της, οι βασικές διατάξεις του οποίου έχουν συνταγματική κατοχύρωση από το 1975, ιδιαιτερότητα που αποδεικνύει την θεμελιώδη σημασία της ναυτιλίας για τον τόπο της, που την καθιστούν σταθερή και μη διαπραγματεύσιμη αξία, υπεράνω κυβερνητικών προσανατολισμών.\nΕιδικότερα, παρά την άμεση ανταπόκριση της ναυτιλιακής μας κοινότητας να συνεισφέρει στα δημοσιονομικά έσοδα της χώρας, που κατέληξε στην επιτυχή ολοκλήρωση και υπογραφή ενός συνυποσχετικού με τον Πρωθυπουργό, για εθελοντικό διπλασιασμό της φορολογίας της για μια τριετία, υπήρξε νομοθετική επιβολή φοροεισπρακτικών μέτρων που αποτελεί συνταγματική εκτροπή και κλονίζει το κλίμα εμπιστοσύνης μεταξύ Πολιτείας και του ναυτιλιακού κλάδου.\nΚάθε Κράτος που επιθυμεί να έχει παρουσία στο παγκόσμιο ναυτιλιακό γίγνεσθαι με μια ανταγωνιστική ναυτιλία και να εισπράττει τα αντίστοιχα οφέλη από την οικονομική, πολιτική και στρατηγική διάσταση αυτής, πρέπει να την προσεγγίζει με μακροπρόθεσμη και σταθερή πολιτική.\nΕντός του 2013, υπήρξε δημοσίευση οικονομικών μελετών που με αντικειμενική τεκμηρίωση αποδεικνύουν ότι η ναυτιλία έχει καθοριστική σημασία για την ελληνική οικονομία, είτε ως σημαντικού ποσοστού, άνω του 7%, του Ακαθάριστου Εθνικού Προϊόντος, είτε ως πυλώνα προσφοράς χιλιάδων θέσεων εργασίας, είτε ως σοβαρού επενδυτή σε άλλους τομείς της ευρύτερης οικονομίας.\nΚαι σε κάθε περίπτωση, εντυπωσιακές είναι οι αναφορές στην δυναμική που ενέχει ο τομέας για περαιτέρω οφέλη προς την ελληνική οικονομία.\nΈχουμε λοιπόν το προνόμιο να κατέχουμε αυτή τη μεγάλη ναυτιλία, όχι τυχαία αλλά ως αποτέλεσμα μιας μακράς και σταθερής ναυτιλιακής παράδοσης, που έχει καταφέρει να μεταλαμπαδεύσει τη ναυτιλιακή επιχειρηματικότητα και τεχνογνωσία από γενιά σε γενιά.\nΟι δεσμοί μας με τη χώρα μας είναι στενοί, καθιστώντας τη ναυτιλία αναπόσπαστο στοιχείο της εθνικής μας ταυτότητας, ιδίως όταν εδρεύει στον εθνικό χώρο. Οι δεσμοί αυτοί δεν πρέπει να υπονομεύονται ούτε να χαλαρώσουν αλλά η ναυτιλία να αποτελέσει κινητήριο δύναμη για την οικονομική ανάπτυξη της χώρας μας, κοινό όραμα και στόχο όλων.\nΜην ξεχνάμε όμως το αδιαμφισβήτητο γεγονός ότι η επιχειρηματικότητα αναπτύσσεται και προοδεύει μόνο σε σταθερά οικονομικά και θεσμικά πλαίσια, συμβατά με τις συνθήκες του διεθνούς ανταγωνισμού”.


Τελετή Αναγόρευσης της Πολυτεχνικής Σχολής του ΑΠΘ | ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ\nΤελετή Αναγόρευσης της Πολυτεχνικής Σχολής του ΑΠΘ\nΣε Επίτιμο Διδάκτορα του Τμήματος Αγρονόμων και Τοπογράφων Μηχανικών της Πολυτεχνικής Σχολής του ΑΠΘ θα αναγορευτεί ο Καθηγητής της Σχολής Μηχανικών του Πανεπιστημίου Kumamoto, Juko Ito. Η Τελετή Αναγόρευσης θα πραγματοποιηθεί την Τετάρτη 24 Μαΐου 2017 και ώρα 18:00, στην αίθουσα Τελετών της παλαιάς Φιλοσοφικής Σχολής του ΑΠΘ.\nΠροσφώνηση από τον Κοσμήτορα της Πολυτεχνικής Σχολής του ΑΠΘ, Καθηγητή Κωνσταντίνο Ε. Κατσάμπαλο\nΠροσφώνηση από τον Πρόεδρο του Τμήματος Αγρονόμων και Τοπογράφων Μηχανικών Καθηγητή Δημήτριο Β. Τσούλη\nΈπαινος του Τιμώμενου από τον Καθηγητή του Τμήματος Αγρονόμων και Τοπογράφων Μηχανικών Κωνσταντίνο Τοκμακίδη\nΑντιφώνηση και ομιλία από τον τιμώμενο, με θέμα: «Architectural Fieldworks and Studies in Ancient Messene».\nΟ Καθηγητής Juko Ito γεννήθηκε στις 9-11-1951, στο Yatsushiro του Kumamoto στην Ιαπωνία. Ολοκλήρωσε τις σπουδές του ως μηχανικός το 1975 στο Πανεπιστήμιο του Kumamoto και έλαβε Master in Engineering στο ίδιο Πανεπιστήμιο το 1977.Εργάστηκε ως ερευνητής στο Πανεπιστήμιο του Missouri των Ηνωμένων Πολιτειών (1977-1978). Διετέλεσε υπότροφος του Ι.Κ.Υ. για διδακτορική διατριβή στο Τμήμα Αρχιτεκτόνων της Πολυτεχνικής Σχολής του ΑΠΘ, με επιβλέποντα τον καθ. Γεώργιο Λάββα (1980-1982). Έλαβε τον τίτλο του Διδάκτορα από το Πανεπιστήμιο του Τόκυο, (School of Engineering, Tokyo University), με θέμα: "The Site Planning of Greece and Rome: Theory and Practice of Architectural Planning in the Sanctuaries of Classical Antiquity" (1988).\nΕργάστηκε ως ερευνητής στο Πανεπιστήμιο του Kumamoto (1979-1980) και στο πανεπιστήμιο του Kokushikan στο Τόκυο (1982-1991). Υπηρέτησε ως Επίκουρος καθηγητής στη Σχολή Μηχανικών του Πανεπιστημίου Kumamoto (1982-1991). Εξελίχθηκε σε Αναπληρωτή καθηγητή (1991-2005) και από τότε είναι καθηγητής στο Πανεπιστήμιο του Kumamoto, με ειδίκευση στην ιστορία της Τέχνης και της Αρχιτεκτονικής. Διδάσκει σε προπτυχιακό και μεταπτυχιακό επίπεδο, διευθύνοντας το εργαστήριο αποτύπωσης μνημείων. Ήταν πρόεδρος και κοσμήτορας στο Τμήμα Αρχιτεκτονικής της Σχολής Μηχανικών του Πανεπιστημίου Kumamoto.\nΣτο ερευνητικό του έργο ο καθηγητής Ito έχει να επιδείξει μία σειρά ασχολιών που εστιάζουν και προβάλλουν την ελληνική αρχαιότητα. Ξεκινάει από το 1979 στην Tell Bubba του Ιράκ υπό την αιγίδα του Πανεπιστημίου Kokushikan του Τόκυο. Στην συνέχεια το 1980 συνεργάζεται με την ΙΣΤ΄ Εφορεία Προϊστορικών και Κλασικών Αρχαιοτήτων στον Αρχαιολογικό χώρο της Πέλλας, υπό την αιγίδα της Εφόρου αρχαιολόγου Μαρίας Σιγανίδου. Το 1981 συνεργάζεται με την Πανεπιστημιακή ανασκαφή της Βεργίνας, υπό την αιγίδα του αρχαιολόγου καθηγητή Μανώλη Ανδρόνικου. Το 1992-1993 συνεργάζεται στην ανασκαφή της Tarquinia στην Ιταλία, υπό την αιγίδα του αρχαιολόγου καθηγητή Aoyagi του Πανεπιστημίου του Τόκυο. Από το 1994 έως το 1996 εργάζεται επί δίμηνο κάθε χρόνο στο Ιερό της Προναίας Αθηνάς στους Δελφούς, όπου αποτυπώνεται και μελετάται η Θόλος, και ο Θησαυρός των Συρακουσίων, υπό την αιγίδα του αρχαιολόγου Βαγγέλη Πεντάζου. Από το 1997 έως και το 2016 εργάζεται κάθε χρόνο στην αρχαία Μεσσήνη, όπου αποτυπώνονται και μελετώνται το στάδιο, παρακείμενα ταφικά μνημεία, η αγορά, το ασκληπιείο και το θέατρο, υπό την αιγίδα του αρχαιολόγου καθηγητή Πέτρου Θέμελη. Τέλος από το 2008 έως το 2016, εργάζεται κάθε χρόνο στον αρχαιολογικό χώρο της Φιγαλείας, όπου αποτυπώνονται όλα τα τείχη της πόλης, σημαντικές θέσεις του χώρου και πραγματοποιούνται γεωφυσικές διασκοπήσεις, υπό την αιγίδα της αρχαιολόγου Γεωργίας Χατζή.\nΤο κύρος και η αναγνώρισή του έχουν περάσει τα όρια της Ιαπωνίας, έχοντας εργασθεί περισσότερα από τριανταπέντε χρόνια σε ερευνητικές επιστημονικές αποστολές στην Ελλάδα και στο εξωτερικό και έχοντας συμβάλλει όχι μόνο στην αποτύπωση αλλά και στην ανάδειξη των ελληνικών αρχαιοτήτων διεθνώς και στην Ιαπωνία. Ιδιαίτερη αναγνώριση αξίζει η διοργάνωση ερευνητικών αποστολών προς την Ελλάδα, από το 1994 ως το 2015, κάθε χρόνο με φοιτητές του. Μετέφερε τεχνογνωσία και ατέλειωτες εργατοώρες με προπτυχιακούς και μεταπτυχιακούς φοιτητές, από το Πανεπιστήμιο του Kumamoto, με χρηματοδότηση από το Ιαπωνικό κράτος ή εταιρείες της Ιαπωνίας. Για την ανάδειξη των ερευνητικών του δραστηριοτήτων στην Ελλάδα διοργάνωσε διεθνή συμπόσια στο Τόκυο το 2002 και στο Kyoto το 2010 καθώς και αρκετές ημερίδες στο πανεπιστήμιο του Kumamoto. Επίσης, περισσότερες από 140 εργασίες του, (από 220 συνολικά), έχουν ως αντικείμενο θέματα σχετικά με την αρχαία ελληνική αρχιτεκτονική. Ανέπτυξε σπουδαία ερευνητική ομάδα, υπερβαίνοντας φραγμούς και όρια που έθεταν οι θεσμοί και η γραφειοκρατία. Σε όλες αυτές τις προσπάθειες συνεργάστηκε με πνεύμα καλής θέλησης με όλους τους αρμόδιους φορείς.\nΥποβλήθηκε στις 18/05/2017 @ 10:37


Στο Βίλνιους της Λιθουανίας, το αεροδρόμιο της πρωτεύουσας μετατράπηκε σε drive-in κινηματογράφο, όπου διοργανώνονται και drive-in συναυλίες. Κάποιοι καλλιτέχνες αποκτούν έτσι ένα μικρό εισόδημα\nΣυναυλίες με εποχούμενο κοινό\n12.05.2020 | 11:03\nΗ επιδημία του κορωνοϊού ανάγκασε τους καλλιτέχνες να γίνουν πιο δημιουργικοί και ευφάνταστοι\nΗ Παρασκευή 24 Απριλίου ήταν μια περίεργη μέρα για τον 36χρονο Μαντς Λάνγκερ. Ο Δανός ποπ ερμηνευτής και τραγουδοποιός ανέβηκε στη σκηνή που στήθηκε μπροστά σε μεγάλο χώρο στάθμευσης της παραθαλάσσιας πόλης Ορχους, συνέδεσε την κιθάρα και τα πλήκτρα, αλλά αντί για χειροκροτήματα, σφυρίγματα και τη βοή του πλήθους, επικρατούσε μιαν απόκοσμη ησυχία. Υπό κανονικές συνθήκες, αυτό θα ήταν ο εφιάλτης του κάθε ερμηνευτή. Ο Μαντς Λάνγκερ, όμως, είχε μπροστά του ένα διαφορετικό πλήθος: ένα πλήθος από αυτοκίνητα.\n«Ενιωθα σαν να παίζω στην ταινία κινουμένων σχεδίων “Cars”. Ηταν πολύ περίεργα στην αρχή. Δεν υπήρχαν ηχεία. Ηταν όλα πολύ ήσυχα, ειδικά ανάμεσα στα τραγούδια. Οι άνθρωποι μέσα από τα αυτοκίνητα δεν ήξεραν πώς να αντιδράσουν. Ηταν κάτι πρωτόγνωρο και για μένα και για τους ίδιους», λέει στην «Κ».\nΚαι πώς να μην είναι πρωτόγνωρο, όταν τόσο ο Λάνγκερ όσο και οι θαυμαστές του δεν είχαν ποτέ μέχρι τώρα επαφή με την κουλτούρα του drive-in παρά μόνο μέσα από τις παλιές ταινίες του αμερικανικού σινεμά.\nΗ επιδημία του κορωνοϊού, όμως, που έπληξε τις τέχνες και τη διοργάνωση συναυλιών, ανάγκασε τους καλλιτέχνες να γίνουν πιο δημιουργικοί και ευφάνταστοι. Η πανδημία βρήκε τον Μαντς Λάνγκερ εν μέσω μιας μεγάλης ευρωπαϊκής περιοδείας με κλεισμένες εμφανίσεις σε φεστιβάλ και διοργανώσεις, που ακυρώθηκαν μέσα σε λίγες ημέρες. Η ιδέα μιας drive-in συναυλίας ήταν περισσότερο μια θεωρητική συζήτηση στην αρχή, που τελικά έγινε πράξη και έκανε τον γύρο του κόσμου μέσα από το Διαδίκτυο.\nΣτη συναυλία του Μαντς Λάνγκερ συγκεντρώθηκαν 500 αυτοκίνητα με ανώτατο όριο τους τέσσερις επιβάτες. Απαγορευόταν να βγουν από τα οχήματά τους, ενώ μπορούσαν να έχουν μόνο ένα παράθυρο κατεβασμένο. CAMILLA LUNDBYE\n«Επρεπε να βρούμε ένα μεγάλο πάρκινγκ έξω στο Ορχους, διότι τα αυτοκίνητα έπρεπε να κρατήσουν συγκεκριμένες αποστάσεις, σύμφωνα με τα υγειονομικά μέτρα των Αρχών», μας λέει. Τελικά, τη συναυλία παρακολούθησαν 500 αυτοκίνητα με ανώτατο όριο τους τέσσερις επιβάτες στο καθένα. Οι επιβάτες απαγορευόταν να βγουν έξω από τα οχήματά τους, ενώ μπορούσαν να έχουν μόνο ένα παράθυρο κατεβασμένο. Τα αυτοκίνητα συντονίστηκαν σε συγκεκριμένη ραδιοφωνική συχνότητα για να ακούνε τα τραγούδια του Μαντς Λάνγκερ και συνδέθηκαν στην πλατφόρμα Zoom για να τον βλέπουν. Τα εισιτήρια της συναυλίας εξαντλήθηκαν μέσα σε δύο ημέρες. Το περίεργο είναι ότι η συνύπαρξη του καλλιτέχνη με το κοινό του από μέταλλο και ατσάλι δεν ήταν και τόσο ψυχρή όσο θα περίμενε κανείς.\n«Υστερα από λίγο οι θεατές επικοινωνούσαν μαζί μου κορνάροντας, ανάβοντας τα φώτα ή ενεργοποιώντας τους υαλοκαθαριστήρες τους», μας λέει γελώντας. «Επίσης ήμουν κι εγώ συνδεδεμένος στην πλατφόρμα και ανάμεσα στα τραγούδια μπορούσα να μιλήσω μαζί τους. Τους ρωτούσα πώς τα πάνε με την επιδημία, τι δουλειά έκαναν πριν από τον ιό και αν θέλουν να ακούσουν ένα αγαπημένο τραγούδι. Εξελίχθηκε σε μια πολύ συγκινητική εμπειρία, ένιωσα να συνδέομαι με έναν πρωτόγνωρο τρόπο με τους ανθρώπους που ήρθαν να με ακούσουν».\nΒέβαια, όσο εντυπωσιακή και αν είναι η drive-in εκδήλωση, δεν μπορεί να αντικαταστήσει την ατμόσφαιρα και το κλίμα μιας ζωντανής συναυλίας, όπου οι χώροι στάθμευσης θα φιλοξενούν μόνον αυτοκίνητα. Ωστόσο, για το ενδιάμεσο, ο Μαντς Λάνγκερ θεωρεί ότι είναι ένας τρόπος να παραμείνει δραστήριος και να ενισχύσει το εισόδημά του.\n«Ενιωθα σαν να παίζω στην ταινία κινουμένων σχεδίων “Cars”», λέει ο Δανός τραγουδοποιός Μαντς Λάνγκερ. CAMILLA LUNDBYE\n«Στην αρχή της επιδημίας έκανα δύο συναυλίες μέσω υψηλής ποιότητας streaming που ήταν δωρεάν για το κοινό. Η μουσική βιομηχανία έχει πληγεί από την επιδημία και όλοι προσπαθούν να βρουν τρόπους να δημιουργήσουν εισόδημα», σημειώνει ο ίδιος και προσθέτει ότι τα έσοδα για τους περισσότερους καλλιτέχνες από τις streaming μουσικές πλατφόρμες είναι πενιχρά.\nΑνάλογα με την πλατφόρμα, τα έσοδα για περίπου 1 εκατομμύριο streams ενός τραγουδιού κυμαίνονται από 4.000 έως 6.000 δολάρια. Με τη δισκογραφία στο ρελαντί, πολύ πριν από την επιδημία, οι συναυλίες ήταν η κύρια πηγή εσόδων για τους τραγουδιστές σε όλο τον κόσμο.\nΟ Μαντς Λάνγκερ έπαιξε εκείνη τη μέρα περισσότερα από 20 τραγούδια, μόνος του, επάνω στη σκηνή, και σχεδιάζει να πατήσει γκάζι στην κορωνοφερμένη τάση του drive-in με νέες συναυλίες. Για όσο αντέχει το βολάν.\nΗ ιστορία των drive-in: από τις δόξες του ’50 και του ’60 στην παρακμή\nΗ επιδημία του κορωνοϊού επανέφερε αυτόν τον τρόπο διασκέδασης στη ζωή. Μένει να φανεί εάν θα είναι προσωρινό φαινόμενο ή εάν θα αντέξει. SHUTTERSTOCK\nΣχεδόν άγνωστη εμπειρία στην Ελλάδα, τα drive-in, ως κινηματογράφοι ή εστιατόρια, μεσουρανούσαν στην άλλη άκρη του Ατλαντικού τις δεκαετίες του ’50 και του ’60. Η ιστορία τους ξεκινάει πολύ νωρίτερα, από τη δεκαετία του ’20 και ένας από τους πρώτους drive-in κινηματογράφους ήταν στο Κάμντεν του Νιου Τζέρσεϊ. Μετά τον πόλεμο η άνοδος του αμερικανικού βιοτικού επιπέδου που είχε ως σύμβολα την αγορά αυτοκινήτου και το σπίτι στα προάστια, συνοδεύτηκε, για τους νέους και τα ζευγάρια της εποχής, από μια έξοδο για σινεμά στα drive-in που άρχισαν να ξεπετάγονται σε δεκάδες και εκατοντάδες σε όλη την επικράτεια των ΗΠΑ.\nΣυνήθως αυτοί οι κινηματογράφοι πρόβαλλαν τις ταινίες μετά τις σκοτεινές αίθουσες και γι’ αυτό είχαν χαμηλό εισιτήριο και βραδιές του ενός δολαρίου. Ο ήχος μεταδίδονταν στην αρχή από μεγάφωνα κοντά στην οθόνη, ενώ αργότερα κάθε αυτοκίνητο είχε τα δικά του μικρά ηχεία. Τα drive-in πέρασαν και τα ίδια στη μικρή και στη μεγάλη οθόνη. Ο Αρνολντ έχει ένα τέτοιο στέκι για την παρέα του «Happy Days», στο «American Graffiti» τα κορίτσια του drive-in με μίνι φούστες και πατίνια σερβίρουν μπέργκερ στους νεότατους Ρίτσαρντ Ντρέιφους, Ρον Χάουαρντ και Χάρισον Φορντ, ενώ στο «Grease» ο Τζον Τραβόλτα κάνει τη λάθος κίνηση προς την Ολίβια Νιούτον ενώ παρακολουθούν –ή μάλλον όχι– μια ταινία. Τη δεκαετία του ’70, η καλωδιακή τηλεόραση, το βίντεο και η αναβάθμιση των κινηματογράφων οδηγούν τα drive-in σινεμά στην παρακμή και σε απονενοημένες κινήσεις, όπως την προβολή πορνό και αισθησιακών ταινιών. Η αγορά τους περιορίστηκε αλλά ποτέ δεν σταμάτησε εντελώς.\nΗ επιδημία του κορωνοϊού, ωστόσο, φαίνεται πως επανέφερε τα drive-in στη ζωή, τουλάχιστον προσωρινά. Με μέτρα προφύλαξης άνοιξαν ξανά στην Αμερική και πλέον ξεπετάγονται και στην Ευρώπη. Στην Κολωνία και σε άλλα κρατίδια της Γερμανίας τα εισιτήρια για τις ταινίες που προβάλλονται εξαντλούνται αμέσως, ενώ στη Στουτγάρδη ένας ιερέας τέλεσε τη Θεία Λειτουργία για τους πιστούς που ήταν μέσα στα αυτοκίνητά τους. Το ίδιο συμβαίνει στο Βίλνιους της Λιθουανίας, όπου το αεροδρόμιο της πρωτεύουσας μετατράπηκε σε drive-in κινηματογράφο και διοργανώνονται drive-in συναυλίες.\n«Είναι μια ευκαιρία να δώσουμε στο κοινό την ευκαιρία να δουν μια ζωντανή παράσταση των αγαπημένων τους καλλιτεχνών με τον καλύτερο τρόπο αυτή την περίοδο αλλά και για ένα μικρό εισόδημα για τους καλλιτέχνες και το τεχνικό προσωπικό», λέει στην «Κ» ο Ζιγκιμάντας Γκουνταναβίσιους από την εταιρεία ShowArt.\nΗ εταιρεία της Λιθουανίας έχει διοργανώσει τέσσερις drive-in συναυλίες για περίπου 400 άτομα με τα αυτοκίνητά τους και προγραμματίζει ακόμη έξι μέχρι το τέλος Μαΐου σε μεγαλύτερους χώρους για να υποδεχθούν περισσότερα αυτοκίνητα.\nΟι τοπικές αρχές, μας λέει ο κ. Γκουνταναβίσιους, ήταν πρόθυμες να βοηθήσουν με τις απαραίτητες άδειες εφόσον τηρούνταν τα μέτρα προφύλαξης. Οπως συνέβη παντού, έτσι και στη Λιθουανία όλες οι πολιτιστικές εκδηλώσεις αναβλήθηκαν ή ακυρώθηκαν μέχρι το τέλος Αυγούστου και η τοπική κυβέρνηση προσπαθεί να στηρίξει οικονομικά τους Λιθουανούς καλλιτέχνες και επαγγελματίες του πολιτισμού. Η οικονομία της χώρας πήρε πάλι μπροστά μόλις πριν από μία εβδομάδα με το άνοιγμα υπαίθριων καφέ και χώρων εστίασης.\nΣτην Ελλάδα η μόδα του drive-in δεν επικράτησε ποτέ. Μια μεγάλη ξύλινη κατασκευή στη Μαλακάσα είναι το μόνο που θυμίζει την πρώτη και μάλλον μοναδική απόπειρα λειτουργίας ενός drive-in κινηματογράφου που κράτησε μόλις για τρία χρόνια στα τέλη του ’70. Μπορεί το φάντασμα να ξαναζωντανέψει;\n18.05.2021 | 13:00


Championsbet | Παρουσίαση, αξιολόγηση και προσφορές * - Footballbet\nΑρχική Στοιχηματικές Championsbet\nΜετά τη συμπλήρωση των στοιχείων, «κλικάρεις» το πλαίσιο ότι αποδέχεσαι όρους και προϋποθέσεις, και μέσα σε ελάχιστα λεπτά θα λάβεις ένα e-mail στην ηλεκτρονική διεύθυνση που δήλωσες κατά την εγγραφή σου (γι’ αυτό είναι απαραίτητο να βάλεις τα πραγματικά και αληθή στοιχεία). Εκεί, θα βρεις το link ενεργοποίησης , πατάς πάνω του και άμεσα γίνεσαι μέλος μίας εκ των κορυφαίων νόμιμων στοιχηματικών ιστοσελίδων στη χώρα.\nVisa Δωρεάν 10€ Μέγιστη: 5.000 ευρώ\nVisa Electron Δωρεάν 10€ Μέγιστη: 5.000 ευρώ\nMastercard Δωρεάν 10€ Μέγιστη: 5.000 ευρώ\nBank Transfer Δωρεάν 10€ Μέγιστη: 5.000 ευρώ\nΝeteller Δωρεάν 5€ Μέγιστη: 2.500 ευρώ\nSkrill Δωρεάν 5€ Μέγιστη: 10.000 ευρώ\nPaysafe Δωρεάν 1€ Μέγιστη: 1.000 ευρώ\nMoneysafe Δωρεάν 1€ Μέγιστη: 10.000 ευρώ\nViva Wallet Δωρεάν 10€ Μέγιστη: 5.000 ευρώ\nVisa 24-48 ώρες 24-48 ώρες Ελάχιστη: 10 ευρώ\nVisa Electron 24-48 ώρες 24-48 ώρες Ελάχιστη: 10 ευρώ\nMastercard 24-48 ώρες 24-48 ώρες Ελάχιστη: 10 ευρώ\nBank Transfer 24-48 ώρες 24-48 ώρες Ελάχιστη: 50 ευρώ\nΝeteller 0-24 ώρες 0-24 ώρες Ελάχιστη: 10 ευρώ\nSkrill 0-24 ώρες 0-24 ώρες Ελάχιστη: 10 ευρώ\nPaysafe 0-24 ώρες 0-24 ώρες Ελάχιστη: 50 ευρώ\nMoneysafe 0-24 ώρες 0-24 ώρες Ελάχιστη: 25 ευρώ\nViva Wallet 24-48 ώρες 24-48 ώρες Ελάχιστη: 10 ευρώ\nΑναμετρήσεις με 0% γκανιότα* σε καθημερινή βάση\nΜατς με 0% γκανιότα* σε καθημερινή βάση\nΔεν προσφέρει 24ώρη εξυπηρέτηση πελατών\nΔεν διαθέτει την υπηρεσία «Φτιάξε το στοίχημά σου»


Ελευθεροτυπία - 03/10/2011\nΑυτός δεν έχει\nΕίπε ο εμίρης του Κατάρ, Χαμαντίν Μπιν Χαλίφα Αλ Θάνι, μπροστά στον πρωθυπουργό μιας χώρας με περιορισμένη κυριαρχία, ο οποίος φαίνεται να έχει αποδεχθεί πλήρως το ρόλο του:«Είμαστε ένα μικρό κράτος. Δεν έχουμε πολιτικές βλέψεις ή κάποια πολιτική ατζέντα».\nΕίναι, προφανώς, γνωστό στην επενδυτική υφήλιο πως οι εταίροι και επιτηρητές μας και πολιτικές βλέψεις έχουν και πολιτική ατζέντα επιβάλλουν στην Ελλάδα, προκειμένου να τη «σώσουν».\nΤο ένα έγραφε «Το ξεπούλημα είναι η ιδεολογία σας» και το άλλο «Μπούρδες. Κακαλί μαλία», που σημαίνει... οι τρίχες των όρχεων. Το «κακαλί μαλία» έγινε σύνθημα στην Ημαθία.\nΣε οκτώ (;) πόλεις ανά την Ελλάδα γίνονταν χθες ορκωμοσίες, με τις σχετικές τελετές, των περίπου 2.100 νέων αστυφυλάκων που αποφοίτησαν, από το Διδυμότειχο μέχρι τη Σητεία.\nΥπουργοί, υφυπουργοί, περιφερειάρχες, στρατηγοί και άλλοι έτρεχαν για τις απονομές των πτυχίων στους νεαρούς ενστόλους, που ανανεώνουν με απίθανους ρυθμούς την Αστυνομία με τον μέσο όρο ηλικίας των υπηρετούντων να πέφτει κάτω από τα 33 χρόνια.\nΔεν υπάρχει αμφιβολία ότι η μεταπολιτευτική δημοκρατία ταλαιπώρησε αρχικά, αλλά τελικά ευεργέτησε στρατιωτικούς και ενστόλους των σωμάτων ασφαλείας, οι οποίοι, μόλις πιέστηκαν από τις περικοπές των πρώιμων και τεχνητά διογκωμένων για πολλούς συντάξεων, πήγαν να κάνουν επίδειξη δύναμης στο Πεντάγωνο.\nΚάποτε πρέπει να αναλυθεί πώς οι παθογένειες του πελατειακού συστήματος απένειμαν συντάξεις αντιστρατήγων σε κάθε αξιωματικό που στα 50 έφτανε διευθυντής ή αποστρατευόταν. Και πώς σε μια χώρα που χειμάζεται οικονομικά συντηρούνται οκτώ αστυνομικές ακαδημίες ανά την επικράτεια με μέσο όρο σπουδαστών 200 άτομα!\nΣτις 20 Ιανουαρίου ο Αντώνης Σαμαράς παρουσίασε το νέο σήμα της Ν.Δ. και τη νέα ιστοσελίδα της, για την οποία μάλιστα έδειχνε ιδιαίτερα υπερήφανος. «Η Ν.Δ. θα έχει, πλέον, ένα σύγχρονο portal, πλούσιο σε πληροφορίες, αλλά και διαδραστικό» δήλωσε σε μεγάλη συγκέντρωση στελεχών, στα νέα γραφεία του κόμματος στη λεωφόρο Συγγρού. «Πιστεύω πως και σ' αυτό το κομμάτι κάναμε καλή δουλειά.\nΣας παρουσιάζω την πρώτη σελίδα αυτού του portal, με την ευχή όλα αυτά να λειτουργήσουν μαζί, με τρόπο θετικό, δημοκρατικό και ταυτόχρονα καινοτόμο και προοδευτικό», πρόσθεσε.\nΠερίπου 10 μήνες μετά, η ιστοσελίδα της Ν.Δ. είναι για γέλια και για κλάματα. Ακόμη και το αρχείο που αφορά τον ίδιο τον πρόεδρο του κόμματος έχει να εμπλουτιστεί από τις 24/2/2011! Η τελευταία που καταχωρίστηκε ήταν μια απόφασή του «για τη σύσταση Γραμματείας Ετεροδημοτών του κόμματος»! Αν πάλι κάποιος ψάξει τι έχει ειπωθεί π.χ. για την εργασιακή εφεδρεία, και εκεί πρέπει να πειραματιστεί. Σε έναν από τους τρόπους αναζήτησης τα αποτελέσματα που βγαίνουν είναι «αρτζιμπούρτζι και λουλάς».\nΝα μην ξέρουν πού πηγαίνουν τα τέσσερα στη Συγγρού με τις νέες τεχνολογίες είναι δικό τους πρόβλημα, μπορεί να μην τους νοιάζει αν ο Ομπάμα εν πολλοίς θεωρείται ότι οφείλει την εκλογή του στη χρήση του Διαδικτύου. Επρεπε, όμως, να εκθέσουν τόσο πολύ και τον Σαμαρά;\nΗ συνεδρίαση της Κεντρικής Πολιτικής Επιτροπής του ΣΥΝ, που έγινε το Σαββατοκύριακο, επιβεβαίωσε ότι υπάρχουν δύο γραμμές εντός του κόμματος.\nΜαζί με την απόφαση της ΚΠΕ, την οποία υποστήριξε η πλειοψηφία και περιγράφει την «κόκκινη γραμμή» που είναι «να φύγει η κυβέρνηση και να σχηματιστεί ένας νέος συνασπισμός εξουσίας» με πυρήνα τις δυνάμεις της Αριστεράς, το Αριστερό Ρεύμα παρουσίασε το δικό του «κείμενο συμβολής».\n«Τρίτος δρόμος» δεν υπάρχει, υποστηρίζει η τάση του ΣΥΝ. Και σε άλλο σημείο αναφέρει: «Δεν συνιστούν απάντηση οι προβαλλόμενες αριστερές "ευρωπαϊκές" απαντήσεις στην "κρίση χρέους"», θεωρώντας ότι δεν φαίνεται ρεαλιστική η έκδοση ευρωομολόγων, ενώ προτείνει «την έξοδο από το ευρώ και την εθνικοποίηση των τραπεζών».\nΟσο για τη συμπαράταξη των δυνάμεων της Αριστεράς, που θα εκτείνεται από την εξωκοινοβουλευτική Αριστερά έως τους Οικολόγους Πράσινους και δυνάμεις που διαφοροποιήθηκαν από το ΠΑΣΟΚ, «μπορεί να κινδυνεύσει να γίνει άλλοθι για ανεπιθύμητες πολιτικές μετατοπίσεις».\nΕντάξει η επένδυση του Κατάρ στα μεταλλεία της Χαλκιδικής. Αλλά μήπως ο εμίρης είπε τίποτα στον Γιώργο για την επένδυση (φάντασμα, μέχρι στιγμής) στον Παναθηναϊκό; Θα τρελαθούν από την αγωνία οι «πράσινοι»...\nΛεονταρισμοί την Παρασκευή, από το βήμα της Βουλής, από τον υπουργό Εθνικής Αμυνας κατά των «φασιστών» αποστράτων των Ενόπλων Δυνάμεων, τους οποίους επιθυμεί διακαώς να τιμωρήσει, μέσω των Ενώσεών τους στις οποίες το «Υπουργείο» του χορηγεί μηδαμινή βοήθεια σε στέγη ή χρήμα.\nΑφού, λοιπόν, πλέον δεν διαλέγεται ο Π. Μπεγλίτης, αλλά απλώς και μόνον εκδίδει διαταγές, ας διώξει τις Ενώσεις Αποστράτων από τους χώρους που τους έχει διαθέσει, ως μεγαλόψυχος υπουργός, κι ας τους κλείσει τη στρόφιγγα του χρήματος που τους δίδεται. Ας κάνει αρχή από την Ενωση Αποστράτων Αξιωματικών Ναυτικού, πετάγοντάς τους στο δρόμο από το τμήμα του ισογείου του κτιρίου του Ναυτικού στην πλατεία Κλαυθμώνος, προς φρονηματισμό. Κάπου θα βρει να νοικιάσει το χώρο για καφενείο, έναντι πινακίου φακής!\nΕίπε και κάτι ακόμη ο υπουργός Εθνικής Αμυνας: ότι θα κόψει τον ομφάλιο λώρο των εν ενεργεία στελεχών των Ενόπλων Δυνάμεων και αποστράτων που δεν είναι παρά συνταξιούχοι, όπως όλοι οι συνταξιούχοι... Δεν τον συμβούλευσε κανείς ότι οι στρατιωτικοί ε.α. είναι στελέχη, πάντοτε, των Ενόπλων Δυνάμεων υπό καθεστώς εφεδρείας, το οποίο τους υποχρεώνει να φορέσουν ξανά τη στολή, αν το απαιτήσουν οι ανάγκες άμυνας της χώρας; Τέτοια άγνοια από τον κ. Μπεγλίτη, πολιτικό προϊστάμενο των Ενόπλων Δυνάμεων της χώρας; Ή το ξεστόμισε μετά λόγου γνώσεως;\nΚαι οι πλούσιοι;\nΤις προάλλες ο Θ. Πάγκαλος εξομολογήθηκε από την τηλεόραση ότι δεν έχει να καταβάλει το ποσό των 17.500 ευρώ που του αντιστοιχεί στο χαράτσι για τα ακίνητα. Προχθές ο Αλέξης Τσίπρας, από την Κεντρική Επιτροπή του Συνασπισμού, κάλεσε τους συντρόφους του να μην πληρώσουν το «αντισυνταγματικό» αυτό χαράτσι.\nΕπισήμανε, μάλιστα, πολύ σωστά, ότι «δεν πρέπει να πληρώσουν το ίδιο αυτός που έχει ένα ημιυπόγειο 80 τετραγωνικών στα Σεπόλια και ένας που έχει ρετιρέ 80 τ.μ. στα Βριλήσσια» (προφανώς δεν ξέρει ότι δεν πληρώνουν το ίδιο, αλλά δεν πειράζει).\nΤο ερώτημα είναι άλλο: Η έκκλησή του να μην πληρώσουν το φόρο αφορά τους πάντες; Και αυτούς που έχουν, για παράδειγμα, ένα ακίνητο και κατάθεση χίλια ευρώ σε μια τράπεζα και αυτούς που έχους δεκάδες ακίνητα και χιλιάδες ευρώ σε καταθέσεις, μετοχές κ.λπ.;\nΤο θέμα είναι λεπτό. Διότι, εκτός από τους φτωχούς, υπάρχουν και χιλιάδες πλούσιοι που μπορούν να πληρώσουν. Και, μεταξύ αυτών, πολλοί υπουργοί, βουλευτές και αρχηγοί, νυν και πρώην, που έχουν και πολλά ακίνητα και πολλά λεφτά.\nΑυτοί τι να κάνουν; Να ενταχθούν στο κίνημα «δεν πληρώνω»;\nΤο ελληνορωσικό συνέδριο, που διοργάνωσε η Περιφέρεια Ν. Αιγαίου, αποκάλυψε μεταξύ άλλων και το έντονο ρωσικό ενδιαφέρον για τον ΟΣΕ. Σε λίγες μέρες θα βρεθεί στη Ρόδο για ένατη φορά ο πρόεδρος των Ρωσικών Σιδηροδρόμων Β. Γιακούνιν, γνωστός στη Ρωσία για τη φιλία του με τον Β. Πούτιν.\nΟπως μας διαβεβαίωσαν ο περιφερειάρχης Γ. Μαχαιρίδης και ο υφυπουργός Γ. Νικητιάδης, θα υπάρξει φέτος πολύπλευρη εκπροσώπηση κυβέρνησης και τοπικής εξουσίας. Σύμφωνα δε με τον «επί των ρωσικών» της Ν.Δ. βουλευτή Σ. Κεδίκογλου, καλό θα ήταν να δοθεί στη ρωσική πλευρά και μια εξήγηση για την εξάμηνη καθυστέρηση απάντησης σε αίτημά της για πληροφόρηση σχετικά με τον ΟΣΕ, καθώς μετά τη νέα σινορωσική σιδηροδρομική σύνδεση, οι Ρώσοι αρχίζουν να βλέπουν σοβαρές προοπτικές συνεργειών με το Πεκίνο, τα λιμάνια Πειραιά-Θεσσαλονίκης και τον ΟΣΕ.\nΘα μας αφήσει η τρόικα;\nΟι βουλευτές αμείβονται χωριστά για κάθε συμμετοχή τους σε επιτροπή της Βουλής. Οι υπουργοί που συνεδριάζουν επί πολλές ώρες -και μάλιστα κυριακάτικα- δεν παίρνουν τίποτα. Αδικία.\nΚλείδωσαν μέτρα 6,6 δισ., αλλά η «τρύπα»... τρύπα\nΗγέτης ξανά ο Ζαχαριάδης\nΚΚΕ: Μαζική άρνηση πληρωμής στο χαράτσι\nΣτρατούλης: Πάνε σε κοινωνική γενοκτονία\nΓενικευμένη απαισιοδοξία δείχνουν οι δημοσκοπήσεις\nΗ Ν.Δ. στις αποχρώσεις της «γαλάζιας εφεδρείας»\nΠροειδοποίηση Σημίτη για αποβολή από την ευρωζώνη\nΔΗΜ.ΑΡ.: Παράνομη η εφεδρεία\nΌλη η έντυπη έκδοση 03/10/2011


Το tweet του Παπαδημούλη για την απόφαση του ΚΚΕ να μην... - Star.gr\nΠΟΛΙΤΙΚΗ - ΟΙΚΟΝΟΜΙΑ Τετάρτη, 4 Ιουνίου 2014, 10:00\nΤο tweet του Παπαδημούλη για την απόφαση του ΚΚΕ να μην ενταχθεί σε καμία ε��ρωομάδα\nΜε αιχμηρό τρόπο και μέσω twitter σχολίασε την απόφαση του ΚΚΕ να μην ενταχθεί σε καμία ευρωομάδα.\n«Οι καιροί απαιτούν μιά πιο ισχυρή κ ενωμένη Αριστερά, σε Ελλάδα κ Ευρώπη. Δυναμώνουμε. Η ηγεσία του ΚΚΕ αποφάσισε αλλιώς. Κρινόμαστε όλοι», έγραψε στον προσωπικό του λογαριασμό για την απόφαση του ΚΚΕ να μην συμμετάσχει στην ομάδα «Ενωτική Αριστερά/Βόρεια Πράσινη Αριστερά» (GUE/NGL), στην οποία ήταν από το 1994.\nΌπως αναλυτικά γράψαμε χθες στο star.gr, η Κεντρική Επιτροπή του ΚΚΕ, ανακοινών��ντας την αποχώρηση του κόμματος από την ευρωομάδα, κατηγόρησε το ΣΥΡΙΖΑ αλλά και το Die Linke της Γερμανίας, ότι πρωτοστάτησαν τα τελευταία χρόνια στην αλλοίωση του Συνομόσπονδου χαρακτήρα της GUE/NGL με αποτέλεσμα να ταυτίζεται σχεδόν με το Κόμμα Ευρωπαϊκής Αριστεράς.\nΚατήγγειλε επίσης, πως μεθοδεύεται συνεργασία με τις πολιτικές ομάδες Σοσιαλιστών και των Πρασίνων, «κάτι το οποίο αναδεικνύεται και από τις τοποθετήσεις του υποψήφιου προέδρου του ΚΕΑ για την Κομισιόν, Αλ. Τσίπρα».


Οκτώ ρομαντικοί προορισμοί για ερωτευμένους! Ξεχωριστές αποδράσεις μαζί με το έτερον σας ήμισυ\nΑρχική Hotels Οκτώ ρομαντικοί προορισμοί για ερωτευμένους! Ξεχωριστές αποδράσεις μαζί με το έτερον σας...


Ο Κώστας Μπακογιάννης υποψήφιος περιφερειάρχης Στερεάς Ελλάδας – Πολιτικές ειδήσεις – Το Βήμα Online | Νότια του Βασιλείου της Δανιμαρκίας\n«Ανώτατη διάκριση για 3 Έλληνες επιστήμονες» EGU announces 2014 awards and medals →\nΟ Κώστας Μπακογιάννης υποψήφιος περιφερειάρχης Στερεάς Ελλάδας – Πολιτικές ειδήσεις – Το Βήμα Online\tPosted on 5 Φεβρουαρίου 2014\tby brexians Προσπάθησε να κρατήσει αποστάσεις από κόμματα τονίζοντας ότι θα δημιουργηθεί ένα πολυσυλλεκτικό ψηφοδέλτιο και έδωσε μεγαλύτερη αξία στις προγραμματικές επεξεργασίες για ένα ρεαλιστικό κοστολογημένο πρόγραμμα, όπως χαρακτηριστικά είπε.\nΟ Κώστας Μπακογιάννης υποψήφιος περιφερειάρχης Στερεάς Ελλάδας – Πολιτικές ειδήσεις – Το Βήμα Online.\nhttps://brexians.wordpress.com\tView all posts by brexians →\tThis entry was posted in Greece, ΕΛΛΗΝΙΚΑ, politics and tagged μπακογιαννης. Bookmark the permalink.\t← Chinese New Year celebrations


Χωρίς Ζλάταν η Παρί Σ. Ζερμέν | Άρθρα | Ελευθεροτυπία\nΧωρίς Ζλάταν η Παρί Σ. Ζερμέν\nΗ τιτανομαχία των Παρισίων έχασε τους χυμούς της μέσα σε μία στιγμή: «Αποκλείεται η συμμετοχή του τραυματισμένου Ιμπραΐμοβιτς», ανακοίνωσε η Παρί Σεν Ζερμέν.\nΟποιος θέλει να ξαναδεί τον Ζλάταν απέναντι στην παλιά του ομάδα (και να μετρήσει τις ικανότητες απέναντι στην αλώβητη άμυνα της Μπαρτσελόνα), θα πρέπει να περιμένει τον δεύτερο αγώνα, στις 10 Οκτωβρίου στο Καμπ Νόου. Μέχρι τότε, έχει μακρύ ταξίδι το Τσάμπιονς Λιγκ.\n*Τα Ελληνόπουλα της Ρόμα δοκιμάζονται στο σπίτι της πρωταθλήτριας Αγγλίας. Απέναντι στους Αγουέρο και Τζέκο, βασικός θα είναι μόνο ο Μανωλάς, εκτός αν ο Ρούντι Γκαρσία βγάλει γαλάζιους άσους από το μανίκι. Η Μπάγερν δοκιμάζεται στη Μόσχα και η Τσέλσι στη Λισαβόνα. Οι δικοί μας προβολείς, όμως, θα εστιάσουν στην Κύπρο: ΑΠΟΕΛ εναντίον Αγιαξ. Εάν ο πρωταθλητής Κύπρου μαζέψει τρίποντο, θα αρχίσει να ονειρεύεται την 3η θέση του δύσβατου Ομίλου.


Τι αποκαλύπτει το ασύλητο νεκροταφείο της μινωικής ελίτ στον Πετρά Σητείας;\nΝεκροταφείο μινωικό ανάκτορο Πετράς\nΤι συμπεράσματα μπορούν να εξαχθούν για τα μέλη αυτής της ελίτ που έζησαν και πέθαναν στον Πετρά πριν από τέσσερις χιλιετίες; «Στο νεκροταφείο υπάρχουν άνδρες και γυναίκες όλων των ηλικιών, από νεογέννητα έως άνω των 45 ετών. Οι μεγαλύτεροι σε ηλικία είναι κυρίως άνδρες, γιατί οι γυναίκες με τις πολλές γέννες, δυστυχώς, πέθαιναν νωρίς. Από τις ανθρωπολογικές μελέτες που έχουν γίνει, ξέρουμε ότι ήταν δυο εκατοστά ψηλότεροι από άλλους πληθυσμούς της ίδιας εποχής στην Κρήτη, δηλαδή ως ελίτ θα είχαν πρόσβαση σε καλύτερη διατροφή.\nΕπίσης, είχαν λιγότερες ασθένειες, αν και έχουν ανιχνευτεί αρκετές όπως δείχνει η παθολογία των οστών, π.χ. καρκίνος οστών, μεσογειακή αναιμία, και αρθρίτιδες. Για πρώτη φορά στη μινωική αρχαιολογία έχουμε τόσες πολλές πληροφορίες από τους ίδιους τους ανθρώπους, δηλαδή από τα σκελετικά τους κατάλοιπα, γιατί η ανασκαφή και η τεκμηρίωση του σκελετικού υλικού γίνεται από ομάδα ειδικευμένων οστεοαρχαιολόγων. Κι αυτό είναι πάρα πολύ σπουδαίο. Όταν θα μπορέσουμε να κάνουμε και άλλες έρευνες (π.χ. DNA και ανάλυση ισοτόπων στροντίου), τότε θα μάθουμε πολλά ακόμα και πολύ ενδιαφέροντα για την κοινωνική οργάνωσή τους».


Ρώσοι επενδύουν σε ακίνητα στην Κωνσταντινούπολη και το Ντουμπάι για να προστατευτούν από τις κυρώσεις | HuffPost Greece ΟΙΚΟΝΟΜΙΑ\nCeyda Caglayan, Saeed Azhar, Riham Alkousaa\n29/03/2022 07:11 EEST\nΦωτογραφία των κατοικιών στο Balqis Residence στο Palm Jumeirah στο Ντουμπάι, Ηνωμένα Αραβικά Εμιράτα, 25 Μαρτίου 2022.\nΔιαμερίσματα αξίας 750.000 ντιρχάμ (186.900 €) - το ελάχιστο όριο αγοράς για το δικαίωμα βίζας - έχουν τη μεγαλύτερη ζήτηση, αλλά πιο ακριβά ακίνητα σε τεχνητά νησιά όπως το λαμπερό Palm Jumeirah του Ντουμπάι έχουν αγοραστεί έως και με 6 εκατομμύρια ντιρχάμ, σύμφωνα με τους επαγγελματίες του real estate.\n«Ακριβώς στην αρχή της εισβολής στην Ουκρανία, ξεκινήσαμε μια εκστρατεία στην περιοχή και ο αριθμός των ανθρώπων που επικοινώνησαν μαζί μας ήταν... τουλάχιστον 10 φορές μεγαλύτερος από το συνηθισμένο», δήλωσε ο Κάλνατς του Dubai’s Modern Living.\nΈχασε το 99% της περιουσίας του ο ιδιοκτήτης της Σπατράκ Μόσχας, λόγω του πολέμου στην Ουκρανία


Να πόσα αξίζουν τα «Φιλαράκια» 24 χρόνια μετά την πρεμιέρα - EL\nΝα πόσα αξίζουν τα «Φιλαράκια» 24 χρόνια μετά την πρεμιέρα\nΠριν από 24 χρόνια, το τηλεοπτικό κοινό άρχισε να βλέπει τις περιπέτειες μιας παρέας που μαζεύονταν σε μια καφετέρια, Central Perk τη λέγανε, η οποία έμελλε να μετατραπεί σε μια από τις δημοφιλέστερες σειρές της παγκόσμιας τηλεόρασης.\nΑκόμα και σήμερα, το 2018, η μανία με τα «Friends» δεν έχει κοπάσει, παρά το γεγονός ότι η σειρά τελείωσε το 2004. Επόμενο είναι λοιπόν οι πρωταγωνιστές να έχουν βγάλει πολλά εκατομμύρια, πόσα όμως ακριβώς;\nΣύμφωνα με την ιστοσελίδα Celebrity Networth, η Lisa Kudrow έχει σήμερα περιουσία στα 70 εκατ. δολάρια και ακολουθείται από τον Matt LeBlanc και τον Matthew Perry με τα 80 δικά τους εκατομμύρια.\nΛίγο πλουσιότερος είναι ο David Schwimmer με 85 εκατ. δολάρια, ενώ η Courtney Cox έχει μαζέψει 120 εκατ. δολάρια. Την μπάνκα τίναξε στον αέρα η Jennifer Aniston, η οποία μετρά σήμερα περιουσία 220 εκατ. δολαρίων!\nΚι όλα αυτά από μια σειρά που ξεκίνησε εκεί στα ’90s…\nΠροηγούμενο ΆρθροΑνατροπή για τις γυναίκες με καρκίνο: Μπορούν να γίνουν μητέρες\nΕπόμενο ΆρθροΤι δείχνει το πόρισμα των ιατροδικαστών για τον θάνατο του Ζακ Κωστόπουλου


ΑΓΓΈΛΟΥΣ ΠΑΡΑΛΊΕΣ - ΗΝΩΜΈΝΕΣ ΠΟΛΙΤΕΊΕΣ 2021\nΛος Άντζελες Ήταν πάντα συνώνυμο της γοητείας για κάθε τετραγωνικό εκατοστό της πόλης. Αλλά δεν είναι όλα Χόλιγουντ, Beverly Hills και κόκκινο χαλί. Άλλα θεαματικά μέρη που μπορείτε να επισκεφτείτε στην πόλη και στην μητροπολιτική περιοχή είναι οι παραλίες της, κάθε είδους και ότι θα έχετε δει χιλιάδες φορές σε σειρές και ταινίες. Το πιο διάσημο από όλα είναι, χωρίς αμφιβολία, Malibu, ένα παραλιακό δήμο με ακτογραμμή 43,5 χιλιομέτρων και περιλαμβάνει αρκετές παραλίες που στεγάζουν τα αρχοντικά πολλών από τα πιο γνωστά αστέρια, είτε στον κινηματογράφο, είτε στη μουσική είτε σε οποιοδήποτε άλλο τομέα.\nΜεταξύ των παραλιών του είναι Παραλία Malibu State, Surfrider Beach ή παραλία Topanga State. Ένα άλλο από τα Λος Άντζελες παραλίες η οποία είναι πολύ γνωστή είναι Laguna Beach, που βρίσκεται στον δήμο με το ίδιο όνομα και έχει επίσης αρκετά χιλιόμετρα λεπτή λευκή άμμο και θαυμάσια τυρκουάζ νερά. Παραλία Μανχάταν, επίσης το δικό της δήμο, είναι πιθανώς μία από τις πιο αποκλειστικές παραλίες στο Λος Άντζελες, γεγονός που την καθιστά μια πολύ ακριβή περιοχή για να ζήσει και μια πολύ ακριβή παραλία για να πάτε, αν και αν θέλετε να δείτε θεαματικά αρχοντικά και μερικές άλλες προσωπικότητες Σας συνιστούμε να σταματήσετε.\nΣάντα Μόνικα Είναι επίσης ένα από τα πιο γνωστά, ειδικά επειδή είναι αυτό που έχει εμφανιστεί στις περισσότερες σειρές και ταινίες όλων. Είναι 30 λεπτά από Στο κέντρο του Λος Άντζελες και είναι ένα από τα μεγάλα τουριστικά κέντρα της περιοχής. Θα αναγνωρίσετε τη διάσημη προβλήτα Santa Monica για τον τεράστιο τροχό της Ferris και τα πολλά αξιοθέατα της, όλα στην ίδια παραλία και όπου υπάρχουν επίσης πολλά καταστήματα, μπαρ, καφετέριες, κινηματογράφους και πολλά άλλα. Εάν πρόκειται να ταξιδέψετε στο Λος Άντζελες, προσπαθήστε να έχετε τουλάχιστον δύο μέρες για να απολαύσετε μερικές από τις πολλές παραλίες του.\nΟι EΙΚΟΝΕΣ με τον Τάσο Δούση ταξιδεύουν στo Λος Άντζελες - Μέρος 1ο (Απρίλιος 2021)\nΛος Άντζελες, παραλίες


Portnet - Τσίπρας: Να πάψει η Μεσόγειος να είναι μια θάλασσα-νεκροταφείο\nPrevious Article Επικοινωνία Αβραμόπουλου- Θεοδωράκη για την τραγωδία στη Λαμπεντούζα\nNext Article Μεγάλη ναυτική τραγωδία - εκατοντάδες νεκροί μετανάστες\nΛίγο αργότερα, ο πρωθυπουργός προχώρησε στην παρακάτω δήλωση:\n"Η νέα ανθρωπιστική τραγωδία με εκατοντάδες νεκρούς στα ανοιχτά της Λαμπεντούζα, μας γεμίζει θλίψη και ανησυχία. Κανένας μας δεν μπορεί να μένει απαθής όταν εκατοντάδες ψυχές χάνονται στη Μεσόγειο, στην προσπάθεια τους να ξεφύγουν από τον πόλεμο και τη φτώχεια.\nΔεν υπάρχει άλλο χρόνος για χάσιμο. Η αργοπορία κοστίζει ανθρώπινες ζωές."


Στον ΑΝΤ1 βρήκε "στέγη" ο Χατζηνικολάου;\nΠρώτη Δημοσίευση:\tΤετάρτη, 04. 01. 2012 - 12:03\nΚαθώς οι φήμες θέλουν τον Νίκο Χατζηνικολάου να «μετακομίζει» τελικά στον Ant1, ο δημοσιογράφος μέσω της σελίδας του στο Twitter παραδέχθηκε έμμεσα όσα ακούγονται σχετικά με τη μεταγραφή του στο κανάλι του Αμαρουσίου.\nΑφορμή στάθηκε η ερώτηση ενός follower του δημοσιογράφου: «Κυκλοφορεί η φήμη ότι είστε σε συζητήσεις για παρουσίαση δελτίου στον Ant1, αληθεύει;».\n«Ναι. Συζητώ με όποιον έχει κάτι να μου προτείνει. Αναζητώ νέα τηλεοπτική στέγη», απάντησε εκείνος, ενώ έσπευσε να σχολιάσει πως δε γνωρίζει τίποτε περισσότερο από τους υπόλοιπους συναδέλφους για το Alter, παρά μόνο ότι παρέμεινε κι εκείνος απλήρωτος για έναν ολόκληρο χρόνο.\n«Προσωπικά θεωρώ ότι για μένα η υπόθεση Alter τελείωσε. Αναζητώ ήδη νέα τηλεοπτική στέγη. Και ως γνωστό δεν είμαι ούτε υπήρξα ιδιοκτήτης ή διευθυντής του Alter. Ας ρωτήσουν οι συνάδελφοι αυτούς που πρέπει. Όχι εμένα. Τελεία και παύλα», ανέφερε μεταξύ άλλων ο Νίκος Χατζηνικολάου, ενώ σχολίασε πως το Alter αφήνει πίσω του μόνο στεναχώρια.\nΠερισσότερα σε αυτή την κατηγορία: « Τα πρωτοσέλιδα των εφημερίδων Εξώδικο στη διοίκηση του ΣΚΑΪ από την ΕΣΗΕΑ »\nΧαντζηνικολάου: Συμφωνούμε για την ριζική αναμόρφωση του πτωχευτικού κώδικα\n30 χρόνια ΑΝΤ1 σε αριθμούς\nΣτον ΑΝΤ1 η μετάδοση του Euro 2020\nΚαβγάς Χατζηνικολάου - Κούγια


Στο πλευρό του Εθνικού Συστήματος Υγείας η Citi Ελλάδος\nΗ Citi Ελλάδος προσφέρει 90.000 στο ΕΣΥ για την ενίσχυση των ΜΕΘ στα δημόσια νοσοκομεία της χώρας\nΣυμμετέχοντας στην παγκόσμια πρωτοβουλία του Ιδρύματος Citi και του χρηματοπιστωτικού ομίλου Citi που ξεπερνά τα 100 εκατ. δολάρια για την υποστήριξη εκείνων που έχουν πληγεί περισσότερο από την πανδημία Covid-19, η Citi Ελλάδος ανακοίνωσε ότι με ευθύνη και σεβασμό απέναντι στο κοινωνικό σύνολο, ανέπτυξε δράσεις για την ενίσχυση του Εθνικού Συστήματος Υγείας, την προστασία των αστέγων και τη φροντίδα των παιδιών.\nΌπως αναφέρεται στη σχετική ανακοίνωση, με δωρεά 90.000 δολαρίων, για αγορά ιατροτεχνολογικού εξοπλισμού, η Citi Ελλάδος υποστηρίζει από την αρχή της πανδημίας το πρόγραμμα του εθνικού συστήματος υγείας για την ενίσχυση και ανακατασκευή των μονάδων εντατικής θεραπείας (ΜΕΘ) στα δημόσια νοσοκομεία.\nΜε δωρεά 50.000 δολαρίων από το Ίδρυμα Citi, οι άστεγοι συμπολίτες μας, που βρίσκουν καταφύγια σε δρόμους της Αθήνας και του Πειραιά, δέχθηκαν τη φροντίδα της ομάδας δρόμου του Σωματείου PRAKSIS. Σε μία περίοδο που λόγω της περιορισμένης κυκλοφορίας των πολιτών και την προσωρινή παύση της λειτουργίας των καταστημάτων αντιμετώπιζαν σε ακόμη πιο έντονο βαθμό τα προβλήματα της αστεγίας, δημιουργήθηκε το κατάλληλο πρόγραμμα ώστε η ομάδα δράσης με συχνές επισκέψεις διένειμε είδη πρώτης ανάγκης, σνακς, νερό, αλλά και είδη προσωπικής προστασίας. Επίσης, μία σημαντική πτυχή του προγράμματος ήταν η παροχή υπηρεσιών πρωτοβάθμιας ιατρικής υποστήριξης και η παραπομπή σε δομές υγείας, μία υπηρεσία καίριας σημασίας για τους ίδιους τους αστέγους και τη δημόσια υγεία.\nΚωνσταντίνος Μίχαλος: Κίνδυνος υπέρογκων αυξήσεων στις…\nΆδωνις Γεωργιάδης: Βάζουμε τάξη στην αναπροσαρμογή των…\nΜε δωρεά 10.000 δολαρίων για προμήθεια χάρτινων ρομπών μίας χρήσης στηρίχθηκε η μεγάλη προσπάθεια της ΕΛΕΠΑΠ να εξασφαλίσει το απαραίτητο υγειονομικό υλικό για την ασφαλή πραγματοποίηση των αποκαταστασιακών προγραμμάτων των παιδιών με αναπηρία και την εύρυθμη λειτουργία των έξι κέντρων της σε όλη την Ελλάδα.\n«Είναι απόλυτα φυσικό και αναμενόμενο να ανταποκρινόμαστε με υπευθυνότητα κάθε φορά που υπάρχει ανάγκη για έκτακτη στήριξη της ελληνικής κοινωνίας. Η Citi είναι ενεργό μέλος της εδώ και 56 χρόνια υποστηρίζοντας με συνέπεια την ανάπτυξη και την πρόοδο της χώρας όχι μόνο μέσα από τον αμιγώς οικονομικό της ρόλο ως ένα παγκόσμιο χρηματοπιστωτικό ίδρυμα αλλά και ως υπεύθυνος κοινωνικός εταίρος. Και σε αυτήν την περίπτωση της πανδημίας Covid-19, στεκόμαστε αρωγοί στο εθνικό πρόγραμμα διαχείρισης της κρίσης, στο εθνικό σύστημα υγείας και σε οργανισμούς που παρέχουν βοήθεια και φροντίδα σε εκείνους που τη χρειάζονται περισσότερο» δήλωσε ο Αιμίλιος Κυριάκου, διευθύνων σύμβουλος Citi Ελλάδος, Μάλτας, Κύπρου.\nCitiCiti ΕλλάδοςΔωρέες ΕΣΥΕθνικό Σύστημα ΥγείαςΕΣΥ\nNewsroom 60801 posts\nΚωνσταντίνος Μίχαλος: Κίνδυνος υπέρογκων αυξήσεων στις οφειλές χιλιάδων επιχειρήσεων\nΆδωνις Γεωργιάδης: Βάζουμε τάξη στην αναπροσαρμογή των ασφαλιστικών συμβολαίων


Il Girasole Capo d'Orlando, Capo d'Orlando, SI, Ιταλία - Σύγκριση προσφορών\nContrada Tavola Grande 90, Capo d'Orlando, Σικελία, Ιταλία\nΟι καλύτερες προσφορές για το Il Girasole Capo d'Orlando\nΚριτικές για το Il Girasole Capo d'Orlando\nΠληροφορίες για το Il Girasole Capo d'Orlando\nΑυτό το άνετο bed & breakfast στην πόλη Κάπο ντ'Ορλάντο διαθέτει δωρεάν Wi-Fi, καθώς και express άφιξη / αναχώρηση και ανοιχτή εξωτερική πισίνα. Επιπλέον, παρέχει οργάνωση εκδρομών, αποθήκευση αποσκευ...\n+39 094 195 7480\nΠαροχές στο Il Girasole Capo d'Orlando\nΔωμάτια για οικογένειες, Διαθέσιμες κούνιες, Πουπουλένιο μαξιλάρι, Τηλεόραση επίπεδης οθόνης, Αναδιπλούμενο κρεβάτι, Συσκευασμένα γεύματα, Δωρεάν είδη προσωπικής περιποίησης, Με θέα στον κήπο, Θέρμανση, Τηρούνται κανόνες αποστάσεων στους χώρους εστίασης, Κανόνες αποστάσεων, Πισίνα τύπου infinity, Θέ...\nΒιβλία, DVD, μουσική για παιδιά, Ποδηλασία\nΚαθημερινή υπηρεσία δωματίου, Φαξ/φωτοτυπικό, Γραφείο οργάνωσης εκδρομών, Υπάρχουν μάσκες προσώπου για τους επισκέπτες, Πρόσβαση με κλειδί, Μεταφορά αεροδρομ. (με χρέωση), Υπηρεσία μεταφοράς (με επιπλέον χρέωση), Υπηρεσία εισιτηρίων\nΦωτογραφίες από το Il Girasole Capo d'Orlando\nΠού βρίσκεται το Il Girasole Capo d'Orlando\nTaormina Bivio Mercato58,2 χλμ.\nTaormina Madonna della Rocca58,4 χλμ.\nGiardini Naxos Garden da Nino58,8 χλμ.\nTaormina Porta Messina58,8 χλμ.\nTaormina Lido Stockholm58,9 χλμ.\nGiardini Naxos Via Dalmazia59,0 χλμ.\nIl Girasole Capo d'Orlando: Συχνές ερωτήσεις\nΠόσο κοντά βρίσκεται το Il Girasole Capo d'Orlando στο πλησιέστερο αεροδρόμιο, Κατάνη Fontanarossa;\nΤο κοντινότερο αεροδρόμιο στο Il Girasole Capo d'Orlando είναι το Κατάνη Fontanarossa, στα 80,0 χλμ. μακριά. Η μέση διάρκεια της διαδρομής από το Il Girasole Capo d'Orlando στο Κατάνη Fontanarossa είναι 1h 39min οδικώς. Μια καλή ιδέα είναι να ενημερωθείτε για τις συνθήκες κίνησης από το ξενοδοχείο σας μέχρι το αεροδρόμιο.\nΚατάνη Fontanarossa - Ποιος είναι ο καλύτερος τρόπος μετακίνησης στο Il Girasole Capo d'Orlando;\nΜια από τις δημοφιλέστερες επιλογές σήμερα είναι να πάρετε ταξί ή μια υπηρεσία κοινοχρησίας οχημάτων από το Κατάνη Fontanarossa για το ξενοδοχείο. Η επιλογή αυτή είναι συχνά οικονομική, αλλά οι επισκέπτες πρέπει να γνωρίζουν τις ώρες αιχμής.\nΕπιτρέπονται τα κατοικίδια στο Il Girasole Capo d'Orlando;\nΟι επισκέπτες μπορούν να ταξιδέψουν με τα κατοικίδιά τους στο Il Girasole Capo d'Orlando.\nΥπάρχει πισίνα στο Il Girasole Capo d'Orlando;\nΝαι. Πολλοί ταξιδιώτες που επισκέπτονται την πόλη Capo d'Orlando ψάχνουν ξενοδοχείο με πισίνα. Το Il Girasole Capo d'Orlando διαθέτει πισίνα για τους επισκέπτες του, αλλά λάβετε υπόψη ότι συνήθως στα ξενοδοχεία ισχύουν κανόνες για τη χρήση της πισίνας.\nΠοιος είναι ο τηλεφωνικός αριθμός του Il Girasole Capo d'Orlando;\nΓια ερωτήσεις σχετικά με το Il Girasole Capo d'Orlando και την κράτησή σας, επικοινωνήστε απευθείας με τη ρεσεψιόν στο +39 094 195 7480.\nΥπάρχει Wi-Fi στο Il Girasole Capo d'Orlando;\nΝαι, το Il Girasole Capo d'Orlando διαθέτει Wi-Fi για τους επισκέπτες του.


Χορκχάιμερ και Αντόρνο: Ανοιχτή ή αρνητική διαλεκτική; | Ώρα Κοινής Ανησυχίας\nΧορκχάιμερ και Αντόρνο: Ανοιχτή ή\nΘα αναφερθώ σε ένα κεφάλαιο της ιστορίας της φιλοσοφίας, το οποίο συνδέεται με τη σταδιακή προσέγγιση του Χορκχάιμερ στις θέσεις του Αντόρνο, προσέγγιση που κορυφώνεται στη Διαλεκτική του διαφωτισμού, μετά την οποία ο Αντόρνο θα καθιερωθεί σιγά-σιγά ως ο βασικός, αν όχι ως ο μοναδικός, φιλοσοφικός πρωταγωνιστής της «παλαιάς» κριτικής θεωρίας. Το κεφάλαιο αυτό αφορά τις συζητήσεις μεταξύ των δύο θεωρητικών σχετικά με την ορθή κατανόηση της διαλεκτικής. Τέτοιες συζητήσεις διεξήχθησαν βέβαια σε όλη τη διάρκεια της δεκαετίας του ’30, όμως ιδιαιτέρως χρήσιμα για την κατανόηση της «ιστορικοφιλοσοφικής στροφής» είναι τα πρωτόκολλα συζητήσεων που διατηρήθηκαν από το 1939, και τα οποία δημοσιεύτηκαν στα Άπαντα του Χορκχάιμερ. Σ’ αυτά θεματοποιείται με σαφήνεια το πρόβλημα που με ενδιαφέρει στο παρόν άρθρο: το δίλημμα μεταξύ «ανοιχτής» και «αρνητικής» διαλεκτικής. Ένα δίλημμα το οποίο θα μπορούσε να χαρακτηριστεί ως ο άξονας γύρω από τον οποίο συντελέστηκε η «αλλαγή παραδείγματος» της κλασικής κριτικής θεωρίας. Είναι χαρακτηριστικό ότι αυτές οι συζητήσεις αποτέλεσαν μέρος της προεργασίας για τη συγγραφή της Διαλεκτικής του διαφωτισμού, την οποία θα ακολουθούσε ένα απραγματοποίητο τελικά έργο σχετικά με την υλιστική διαλεκτική ή τη διαλεκτική λογική.  Για λόγους στους οποίους δεν μπορώ να αναφερθώ εδώ, τρέφω την ελπίδα ότι η αναφορά σε αυτήν τη στιγμή της ανάπτυξης της κριτικής θεωρίας δεν ενδιαφέρει μόνο τον ιστορικό της φιλοσοφίας, αλλά και όποιον αναζητεί στην παράδοση της κριτικής διαλεκτικής φιλοσοφίας εννοιολογικά μέσα για την υπέρβαση αδιεξόδων της σύγχρονης επικοινωνιακής κριτικής θεωρίας. Αφήνοντας κατά μέρος αυτήν τη γενικότερη προοπτική ως πεδίο μελλοντικής έρευνας, θα περιοριστώ εδώ σε μια σύντομη και σχηματική παρουσίαση των δύο πιο κεντρικών σημείων διαφωνίας και αντιπαράθεσης μεταξύ του Χορκχάιμερ και του Αντόρνο.\nΣε μια πρώτη εξέταση ο γενικός προσανατολισμός της αντίληψης των δύο θεωρητικών περί της διαλεκτικής είναι κοινός. Και οι δύο θεωρούσαν τη διαλεκτική ως το κατάλληλο μέσο άρσης των αντινομιών της αστικής σκέψης, επιθυμούσαν όμως να επεξεργαστούν μια υλιστική ερμηνεία της που να απομακρύνεται αποφασιστικά από την εγελιανή ιδεαλιστική εκδοχή της. Η ιδεαλιστική διαλεκτική στηριζόταν στην ιδέα ότι η προσδιορισμένη άρνηση της αμεσότητας, του απομονωμένου δεδομένου, θέτει σε κίνηση τη σκέψη προς την κατεύθυνση της ανάπτυξης της ολότητας των διαμεσολαβήσεων σε μια ολοκληρωμένη θεωρία. Αίρεται έτσι ο αφηρημένος χαρακτήρας του «άμεσα δεδομένου», καθώς αυτό εντάσσεται στο ευρύτερο πλαίσιο ενός θεωρητικού συστήματος, που μόνο αυτό μπορεί να αξιώσει να είναι αληθές.\nΜε την ανάπτυξή της, ωστόσο, η ιδεαλιστική διαλεκτική γίνεται η ανασυγκρότηση της αυτοπαραγωγής του απολύτου εντός της ιστορίας, η οποία καθοδηγείται από την ιδέα της αλήθειας ως τελικής επίτευξης της ταυτότητας υποκειμένου και αντικειμένου, έννοιας και πραγματικότητας, πνεύματος και ύλης. Σε αυτήν την ιδεαλιστική εκδοχή της διαλεκτικής διολίσθησε, άλλωστε, και ο διαλεκτικός ολισμός του «πατέρα» του δυτικού μαρξισμού, του Γκέοργκ Λούκατς. Έτσι, το έμβλημα της εναλλακτικής, υλιστικής σύλληψης της διαλεκτικής θα πρέπει να είναι η εναντίωση στην ολότητα, με την έννοια της επίγνωσης της αδυναμίας να ολοκληρωθεί και να παγιωθεί η γνώση, δηλαδή με την έννοια της συνείδησης της μη-ταυτότητας. Η υλιστική διαλεκτική δεν είναι τίποτε άλλο παρά η ερμηνεία της ανεξάλειπτης έντασης μεταξύ των δύο πόλων της γνωστικής διαδικασίας, μεταξύ του υποκειμένου και του αντικει μένου. Υπ’ αυτές τις συνθήκες τίθεται όμως ευλόγως το ερώτημα: Πώς είναι δυνατή η υλιστική διαλεκτική ως επιστημονικός τρόπος σκέψης, εφόσον αυτή δεν στηρίζεται στην επίτευξη της ταυτότητας;\nΗ απάντηση του Χορκχάιμερ ήταν ότι η υλιστική διαλεκτική είναι δυνατή ως «ανοιχτή» διαλεκτική. Η ανοιχτή υλιστική διαλεκτική εγκαταλείπει «τη βασική αρχή του ιδεαλισμού, ότι έννοια και Είναι είναι στην πραγματικότητα το ίδιο, και επομένως ότι κάθε ολοκλήρωση θα μπορούσε να συντελεστεί στο καθαρό μέσο του πνεύματος. […] αντίθετα ισχυρίζεται ότι η αντικειμενική πραγματικότητα δεν είναι ταυτόσημη με τη σκέψη των ανθρώπων και ότι ποτέ δεν πρόκειται να εξαντληθεί σ’ αυτήν» (Horkheimer 1988στ, 292). Εάν όμως η τελική σύμπτωση έννοιας και πραγματικότητας, υποκειμένου και αντικειμένου, είναι μια ιδεαλιστική ψευδαίσθηση, τότε η υλιστική διαλεκτική οφείλει να διατηρεί πάντα ζωντανή τη συνείδηση του ανολοκλήρωτου χαρακτήρα κάθε ανθρώπινης γνώσης, της ανεξάλειπτης έντασης μεταξύ του υποκειμένου και του αντικειμένου (βλ. Horkheimer 1988δ, 87). O Χορκχάιμερ συνέδεε, τελικά, τη διατήρηση αυτής της έντασης με το ότι η γνωστική διαδικασία συνιστά μια διαρκή αλληλεπίδραση, όχι μεταξύ σταθερών παραγόντων, αλλά μεταξύ «στιγμών» που αναπροσδιορίζονται διαρκώς μέσα από τον συσχετισμό τους, γι’ αυτό και η διαλεκτική ερμηνεία της γνωστικής διαδικασίας θα πρέπει να παραμείνει πάντα «ανοιχτή». Σε αυτή την τοποθέτηση προστίθεται η εξάρ τηση της υλιστικής σκέψης από την πράξη, εφόσον η διαμεσολάβηση μεταξύ υποκειμένου και αντικειμένου δεν είναι καθαρά πνευματικό επίτευγμα, αλλά επιτελείται μέσω της ανθρώπινης δραστηριότητας στις ιστορικά μεταβαλλό μενες μορφές της (βλ. Horkheimer 1988στ, 292-3∙ 1988ε, 189-91). Με αυτήν την έννοια, η υλιστική διαλεκτική δεν αντιμάχεται τη δυνατότητα της σκέψης να είναι αληθής, αλλά την τάση να αυτοθεμελιώνει την αυτάρκειά της, να ‘εφησυχάζει’ στον εαυτό της.\nΑν και ο Αντόρνο συμφωνούσε με τον γενικό αντιεναρμονιστικό προσανατολισμό της τοποθέτησης του Χορκχάιμερ, θεωρούσε ανεπαρκή τη λύση του στο πρόβλημα της υλιστικής διαλεκτικής. Για τον Αντόρνο, η κριτική στην ιδεαλιστική διαλεκτική, πάνω στην οποία στηρίζεται αυτή η λύση, δεν φτάνει σε αρκετό βάθος, ενώ η προσφυγή στην πράξη –για να εξηγηθεί ο ανολοκλήρωτος χαρακτήρας της γνώσης– γίνεται πρόωρα και αδιαμεσολάβητα, προκειμένου να καλυφθεί ένα κενό της θεωρίας (βλ. Horkheimer 1985β, 479, 491). Διότι το πρόβλημα της εγελιανής διαλεκτικής δεν είναι μόνο το πού καταλήγει, δηλαδή στην ολοκλήρωση και στην επίτευξη της ταυτότητας υποκειμένου-αντικειμένου, αλλά επίσης το ότι αυτός ο τελικός στόχος –που υποτίθεται ότι επιτυγχάνεται πραγματικά– έχει ήδη προδιαμορφώσει με βάση τις ανάγκες του το άμεσο δεδομένο, ή –στην αντορνιανή γλώσσα– το «υλικό» πάνω στο οποίο στηρίζεται η θεωρητική ανάπτυξη. Σε σχετική συζήτηση με\nτον Χορκχάιμερ ο Αντόρνο τόνιζε ότι:\nΗ όλη μας διαφορά προς τον Χέγκελ βρίσκεται ένα επίπεδο βαθύτερα από τη διάκριση μεταξύ ολότητας και ανολοκλήρωτου, συνδέεται δηλαδή με το αν καθετί που εισέρχεται στον κύκλο της σκέψης εμφανίζεται μόνο ως σκέψη ή αν θεωρείται πραγματικά ως κάτι το οποίο δεν εμπίπτει σ’ αυτόν, ταυτόχρονα όμως μπορεί να γίνει κατανοητό μόνο σε σχέση με τη σκέψη. Δεν θα πρέπει να εμφανιζόμαστε σαν να λέμε ότι η εγελιανή αρχή είναι εντελώς ορθή, μόνο που σ’ αυτήν εμφιλοχωρεί μια ιδέα περί απολύτου, περί του τυφλού δεδομένου του απείρου […]. Το ζήτημα είναι μάλλον η αλλαγή της λειτουργίας –να χρησιμοποιήσουμε το εγελιανό σχήμα για κάτι διαφορετικό– και όχι η διαφορά του ολοκληρωμένου από το ανολοκλήρωτο (Horkheimer 1985β, 488).\nΈτσι, η προσδιορισμένη άρνηση της ιδεαλιστικής διαλεκτικής που καταλήγει στην ταυτότητα της σκέψης με το αντικείμενο θα πρέπει να αρνηθεί την ίδια την προηγούμενη επεξεργασία του υλικού, θα πρέπει να εντοπίσει ήδη σ’ αυτό, και όχι μόνο στο πλαίσιο της ολοκληρωμένης θεωρίας, την αξίωση του βιασμένου από τον «καταναγκασμό της ταυτότητας» μη-ταυτού. Για την αντορνιανή υλιστική διαλεκτική η «αμεσότητα», το «υλικό», δεν είναι μη-ταυτό απλώς και μόνο επειδή δεν έχει ακόμα ολοκληρωθεί η ανάπτυξη της θεωρίας ή επειδή αυτή δεν μπορεί ποτέ να ολοκληρωθεί, αλλά επειδή «όταν μιλάμε για το άμεσο, αυτό είναι πραγματικά μη-ταυτό» (Horkheimer 1985β, 488), γεγονός που δεν αλλάζει στο παραμικρό με την ένταξή του στην ολότητα, ακόμη κι αν αυτή νοηθεί ως ανοιχτή. Καθώς εξαλείφεται ολοκληρωτικά το οντολογικό θεμέλιο της ταυτότητας, η αλήθεια λαμβάνει ένα αρνητικό νόημα: «Αλήθεια δεν είναι τίποτ’ άλλο από το σύνολο της άρνησης αυτού που είναι λανθασμένο».\nΑντίθετα, για τον Χορκχάιμερ η αλήθεια θα πρέπει να παραμείνει κάτι που μπορεί να οριστεί θετικά, αν και όχι τελειωτικά, ως «έννοια του σκέπτεσθαι». Έτσι όμως η ανοιχτή διαλεκτική οδηγείται σε μια αδιέξοδη ταλάντωση ανάμεσα στην ιδεαλιστική ταυτότητα και στον θετικισμό των εμπειρικών δεδομένων – γεγονός που αναδεικνύεται ήδη στη συζήτηση μεταξύ Χορκχάιμερ και Αντόρνο (βλ. Horkheimer 1985β, 491-2). Το ότι ο Αντόρνο παρέσυρε τελικά τον Χορκχάιμερ προς την κατεύθυνση της ριζοσπαστικοποίησης της γνωσιοθεωρητικής κριτικής έγινε πλέον σαφές όταν στο κοινό τους έργο Διαλεκτική του διαφωτισμού ασκούσαν κριτική στην εννοιακή σκέψη εν γένει, επειδή αυτή βιάζει το «εμπειρικό υλικό» περικόπτοντας ό,τι δεν χωράει στην ταυτότητα της έννοιας – μια κριτική η οποία προσανατολίζεται με βάση το γνωστικό ιδεώδες που εφάρμοζε ήδη και δεν σταμάτησε να υποστηρίζει ο Αντόρνο: «Η ουτοπία της γνώσης θα ήταν να διανοίξει με έννοιες το μη εννοιακό, χωρίς να το εξισώσει με αυτές» (Adorno 1967, 21). Ήδη από τη δεκαετία του ’30 ο Αντόρνο είχε την πρότασή του για μια τέτοια ουτοπία: ήταν η συγκρότηση των «διαλεκτικών εικόνων» (βλ. Horkheimer 1985γ, 530-1) –ιδέα που υιοθέτησε από τον Βάλτερ Μπένγιαμιν και την ανέπτυξε παραπέρα– ή των «Konstellationen» («αστερισμών» ή «διατάξεων») – ονομασία που καθιερώθηκε για αυτήν την κεντρική γνωσιοθεωρητική έννοια στο ύστερο έργο του (βλ. Adorno 1967, 164-8).\nΕρχόμαστε έτσι στο δεύτερο σημείο που θα ήθελα να θίξω εδώ. Αν κατά τη δεκαετία του ’30 η υλιστική διαλεκτική του Αντόρνο αποσκοπούσε στη συγ κρότηση «διαλεκτικών εικόνων», τί είχε να προτείνει αντ’ αυτών η ανοιχτή διαλεκτική του Χορκχάιμερ; Είναι γνωστό ότι η πρώιμη σκέψη του Χορκχάιμερ διαπνέονταν από μια θετική στάση απέναντι στις επιστήμες, καθώς ο τελευταίος πίστευε ότι το κύριο πρόβλημά τους (αυτό που ο ίδιος ονόμαζε την «κρίση» τους) δεν είναι εσωτερικό, αλλά αφορά τον ασυντόνιστο χαρακτήρα της ανάπτυξής τους και την τάση απολυτοποίησης επιμέρους, σχετικών γνώσεων, λόγω της αποκοπής τους από τη φιλοσοφική σκέψη (βλ. Horkheimer 1988γ). Το πρώιμο πρόγραμμά του αποσκοπούσε έτσι στην επανασύνδεση επιστήμης και φιλοσοφίας μέσω της υιοθέτησης της λεγόμενης «διαλεκτικής μεταξύ έρευνας και έκθεσης», την οποία ο Χορκχάιμερ παραλάμβανε από το έργο του Μαρξ. Σύμφωνα με αυτό το μεθοδολογικό σχήμα, η κριτική θεωρία θα επιδιδόταν σε εμπειρικές έρευνες, σαν κι αυτές που συνηθίζονταν στο πλαίσιο της συμβατικής κοινωνικής επιστήμης. Ωστόσο, τα πορίσματα τέτοιων ερευνών θα εντάσσονταν στο ευρύτερο πλαίσιο τηςέκθεσης (Darstellung) μιας θεωρητικής-ολιστικής προοπτικής, την οποία και θα «επιβεβαίωναν». Τούτη θα παρέμενε όμως ανοικτή στις αναθεωρήσεις με βάση νέα ευρήματα. Η διαλεκτική έρευνας-έκθεσης θέλει έτσι να υπερβεί τον στατικό χαρακτήρα των εμπειρικών περιγραφών που απολυτοποιούν τις αναλυτικές, αφηρημένες έννοιες και τις τυπικολογικά περιγράψιμες μεταξύ τους σχέσεις, δίνοντάς μας μια σύνθετη εικόνα της ολότητας ως της δυναμικά αναπτυσσόμενης συνάφειας διαλεκτικά αλληλεξαρτώμενων μερών.\nΟ Χορκχάιμερ της δεκαετίας του ’30 πίστευε ότι η σχέση μεταξύ φιλοσοφίας και εξειδικευμένης επιστήμης μπορεί να νοηθεί με βάση το μοντέλο της εγελιανής διάκρισης μεταξύ Λόγου και διάνοιας και, άρα, ότι αρκεί η επίγνωση του περιορισμένου χαρακτήρα των ειδικών επιστημονικών γνώσεων και η ένταξή τους σε μια ευρύτερη, συνεκτική θεωρητική ολότητα, προκειμένου να παραχθεί αληθής θεωρία.Όμως, αν είναι ορθή η κριτική του Αντόρνο στην ανεπάρκεια της χορκχαϊμερικής προσδιορισμένης άρνησης της ιδεαλιστικής διαλεκτικής, τότε είναι επίσης σαφές ότι το μεθοδολογικό πρότυπο της «διαλεκτικής μεταξύ έρευνας και έκθεσης» θα πρέπει να υποστεί βαθύτερη γνωσιοθεωρητική κριτική. Δεν αρκεί μόνο ο «συντονισμός» των επιμέρους επιστημών με βάση μια συνολική προοπτική, διότι οι γνώσεις που παράγουν οι επιστήμες είναι ήδη εξαρτημένες από μια θετικιστικά προσανατολισμένη θεωρητική δομή και δεν αντανακλούν απλώς «γυμνά δεδομένα», τα οποία μένει μόνο να εντάξουμε εκ των υστέρων στην ορθή ολιστική θεωρία. Όπως τόνιζε στη μεταξύ τους συζήτηση ο Αντόρνο, η πίστη του Χορκχάιμερ στην περιγραφική δύναμη της επιστήμης τον οδηγεί σε άκριτη υποχώρηση προς τον θετικισμό: «Παραμένει κανείς στο επίπεδο του θετικισμού όσο ισχυρίζεται ότι έτσι έχουν τα ‘γεγονότα’ και απλώς ‘ερμηνεύονται’ λανθασμένα. Η από φαση γύρω από τα ορθά ή λανθασμένα γεγονότα μπορεί να ληφθεί μόνο στο πλαίσιο της ανεπτυγμένης θεωρίας».\nΓια τον Αντόρνο, η εμμονή του Χορκχάιμερ στον θετικό ρόλο των «γεγονότων» προδίδει λοιπόν γνωσιοθεωρητική αφέλεια. Η διπλή κριτική στον ιδεαλισμό και στον θετικισμό προϋποθέτει τη ριζοσπαστικοποίηση της γνωσιοθεωρητικής κριτικής, μέσω μιας διπλής προσδιορισμένης άρνησης: τόσο της ιδέας του ολοκληρωμένου συστήματος της γνώσης όσο και της ιδέας του άμεσου δεδομένου ως του θεμελίου της έγκυρης γνώσης εντός του πλαισίου των επιμέρους επιστημών. Δεν αρκεί να πούμε ότι ο θετικισμός είναι καλός αν ενταχθεί στο ορθό ευρύτερο πλαίσιο, γιατί κάτι τέτοιο αντιστοιχεί με προσχώρηση στον λανθασμένο θετικιστικό διαχωρισμό της επιστήμης από τη φιλοσοφία, έστω κι αν κοπτόμαστε για έναν εκ των υστέρων συντονισμό τους (βλ. Horkheimer 1985β, 475). Αυτό που χρειάζεται είναι ένας εσωτερικός αναστοχασμός του ίδιου του θετικιστικού-επιστημονικού εγχειρήματος, που θα αποκαλύψει το γεγονός ότι η «αμεσότητα» της εμπειρίας είναι μια επίφαση (βλ. Horkheimer 1985β, 476). Έτσι, για τον Αντόρνο, η ολόψυχη προσχώρηση του Χορκχάιμερ στον υλισμό θα προϋπέθετε την εγκατάλειψη της θετικής του προδιάθεσης απέναντι στο κριτικό δυναμικό του θετικισμού και τη ριζοσπαστικοποίηση της κριτικής του στη νεωτερική επιστήμη. Στη Διαλεκτική του διαφωτισμού αυτή η μεταστροφή έχει πλέον συντελεστεί. Όπως σημειώνουν οι δύο συγγραφείς στον πρόλογό τους:\nΜολονότι επί πολλά χρόνια παρατηρούσαμε ότι στη σύγχρονη επιστημο νική δουλειά οι μεγάλες εφευρέσεις πληρώνονται με αυξανόμενη διάλυση της θεωρητικής μόρφωσης, πιστεύαμε ωστόσο πως είναι επιτρεπτό να ακολουθήσουμε ως ένα σημείο τον κατεστημένο τρόπο λειτουργίας και να περιορίσουμε την προσφορά μας κυρίως στην κριτική ή στην παραπέρα ανάπτυξη των ειδικών επιστημονικών θεωριών. […] Τα αποσπάσματα που συγ κεντρώσαμε εδώ δείχνουν εντούτοις ότι αναγκασθήκαμε να άρουμε αυτή την εμπιστοσύνη. […] η ακατάπαυστη αυτοκαταστροφή του διαφωτισμού αναγκάζει τη σκέψη να απαγορεύσει στον εαυτό της και την παραμικρή ανυποψίαστη αθωότητα απέναντι στις συνήθειες και τις κατευθύνσεις του πνεύματος της εποχής (Horkheimer και Adorno 1996, 19-20).\nΑνοίγει έτσι ο δρόμος –εάν βέβαια θέλουμε να τον ακολουθήσουμε– για τη ριζοσπαστική κριτική της επιστήμης και της φιλοσοφίας μέσω της σύνδεσής τους με τη βλέψη της κυριαρχίας επί της φύσης και της κοινωνίας, καθώς και με την «καταναγκαστική εμμονή στην ταυτότητα» που απωθεί και καταπιέζει το μη-ταυτό.\nΘα προσθέσω μια τελευταία παρατήρηση, αφήνοντας προς το παρόν ανοικτό το νόημά της: Ίσως να μην είναι τυχαίο το ότι ήδη στις συζητήσεις του με τον Αντόρνο στην εκπνοή της δεκαετίας του ’30, ο Χορκχάιμερ του απηύθυνε επανειλημμένα την κατηγορία για «αριστερή απόκλιση» (Horkheimer 1985β, 474) ή για «μηδενιστικό υπερ-ριζοσπαστισμό» (Horkheimer 1985β, 489) – κατηγορία συνηθισμένη πλέον στους σύγχρονους κριτικούς του Αντόρνο που επηρεάζονται από τον Χάμπερμας και την επικοινωνιακή κριτική θεωρία και στρέφονται με αποφασιστικότητα ενάντια στον αντορνιανό «αρνητισμό». Θα ήταν σίγουρα ενδιαφέρον να διερευνήσει κανείς το ενδεχόμενο αυτή η σύμπτωση να συνδέεται με κάποια βαθύτερη κοινότητα μεταξύ του θεωρητικού προσανατολισμού του πρώιμου Χορκχάιμερ και εκείνου του Χάμπερμας.\n Σχετικά με το πρώιμο εγχείρημα του Χορκχάιμερ βλ. Καβουλάκος 2001, και ειδικά 133-95 για τη διεπιστημονική έρευνα των συνθηκών του ύστερου καπιταλισμού. Στη μονογραφία αυτή μπορεί να βρει κανείς αναφορές στη δευτερογενή βιβλιογραφία σχετικά με τις διάφορες διαστάσεις της πρώιμης κριτικής θεωρίας του Μεσοπολέμου.\n Βλ. κυρίως τα πρωτόκολλα συζητήσεων στο Horkheimer 1985β και 1985γ.\n Βλ. ιδιαίτερα το πρωτόκολλο συζήτησης που θα προετοίμαζε αυτό το έργο (Horkheimer 1985δ), καθώς και τις σχετικές επεξηγηματικές σημειώσεις των επιμελητών των Απάντων του Χορκχάιμερ (στον ίδιο τόμο, 593).\n Τις προσπάθειες του Χορκχάιμερ και του Αντόρνο να υπερβούν την ιδεαλιστική διαλεκτική συγκρίνει πολύ διαφωτιστικά ο Στέφαν Μπρόιερ (βλ. Breuer 1985), αναδεικνύοντας την κοινή αφετηρία αλλά και τις σημαντικές διαφορές στην ανάπτυξή τους.\n Μέχρι αυτό το σημείο οι δύο θεωρητικοί ακολουθούν τον δρόμο μιας μαρξιστικής επανοικειοποίησης της εγελιανής άρσης της «αμεσότητας» στο πλαίσιο μιας ολιστικής θεωρίας, τον οποίο είχε ανοίξει ήδη ο Γκέοργκ Λούκατς. Βλ. Lukács 2006, κυρίως τα μέρη ΙΙ και ΙΙΙ.\n Βλ. τη σχετική αναφορά στο Horkheimer 1985γ, 527.\n Το ερώτημα αυτό τίθεται ρητά στο Horkheimer 1985β, 467.\n Φράση του Αντόρνο, στο Horkheimer 1985β, 490.\n Βλ. Horkheimer 1985β, 492. Βλ. και την κριτική σε αυτήν την αντίληψη περί αλήθειας, σε αντιπαράθεση με την αντορνιανή προοπτική, από τον Γιώργο Σαγκριώτη (2003, κυρίως 133-35).\n Βλ., μεταξύ άλλων, Horkheimer 1988β. Βλ. επίσης την κριτική ανασυγκρότηση του Χέλμουτ Ντούμπιλ που εμπνέεται ώς ένα σημείο από την αντορνιανή κριτική (Dubiel 1978).\n Βλ. σχετικά Kuesters 1980, 50-1, 56. Bonss και Schindler 1982, 56-7.\n Horkheimer 1985β, 471-2. Αυτήν την κριτική αξιοποιεί ο Χέλμουτ Ντούμπιλ στη δική του αντιπαράθεση με τη χορκχαϊμερική «διεπιστημονική έρευνα» (Dubiel 1978, 174, 206-7).\n Βλ. Horkheimer 1985β, 491.\n Βλ. για παράδειγμα την απόρριψη του αντορνιανού «αρνητισμού» από τον Wellmer (2003, 232-3). Την ίδια χαμπερμασιανή γραμμή ερμηνείας των «αποριών» στις οποίες οδηγείται η αρνητική στάση της «παλαιάς σχολής της Φρανκφούρτης» επαναλαμβάνει σε πρόσφατο εισαγωγικό βιβλίο του ο Τζ. Γκ. Φίνλεϊσον (Finlayson 2005, 6-8, 14-5).\n← Friedrich Engels “Για την εξουσία”\nΑπό τα κάτω →


Δήμος Ανδραβίδας-Κυλλήνης: Ειδικό Επιστημονικό Κλιμάκιο από το Γεωδυναμικό Ινστιτούτο Αθηνών - Θα εγκατασταθεί επιπλέον δίκτυο σεισμογράφων - Ηλειακά Νέα - myILIAnews.gr\nΒρίσκεστε εδώ: Πρωτοσέλιδο | Ελλάδα | Ηλεία | Ηλεία Ενημέρωση | Δήμος Ανδραβίδας-Κυλλήνης: Ειδικό Επιστημονικό Κλιμάκιο από το Γεωδυναμικό Ινστιτούτο Αθηνών - Θα εγκατασταθεί επιπλέον δίκτυο σεισμογράφων\nΔήμος Ανδραβίδας-Κυλλήνης: Ειδικό Επιστημονικό Κλιμάκιο από το Γεωδυναμικό Ινστιτούτο Αθηνών - Θα εγκατασταθεί επιπλέον δίκτυο σεισμογράφων\nΤελευταία ενημέρωση : 16 Μάιος 2019\nΑναλυτικά σε ανακοίνωσή\nτου ο Δήμος Ανδραβίδας-Κυλλήνης αναφέρει:\n«Μετά απο συνεχείς επικοινωνίες και ενημερώσεις που ειχαμε με τον Διευθυντή του Γεωδυναμικού Ινστιτούτου Αθηνών κ.Γεράσιμο Χουλιάρα , αποφασιστηκε και ερχεται στην Ανδραβίδα ειδικό επιστημονικό κλιμάκιο απο την Αθηνα το οποίο και θα εγκαταστήσει επιπλέον δίκτυο σεισμογράφων στην περιοχή για να παρακολουθεί απο κοντά το φαινόμενο και να ενημερώνει τους πολίτες.\nΤο κλιμάκιο θα φτάσει στην Ανδραβίδα στις 5.30 το απογευμα περιπου και στη συνεχεια σε συνεργασια με το Δημο Ανδραβίδας Κυλληνης θα εγκατασταθούν οι νεοι σεισμογραφοι για να δουμε την εξελιξη του φαινομένου.Για ότι νεωτερο θα υπαρχουν ενημερωσεις.\nΟ μηχανισμός του Δημου είναι σε επιφυλακη ηδη απο την πρώτη στιγμή που εγιναν οι δονησεις και με συνεχεις συσκεψεις παρακολουθουμε απο κοντα το μειζον και πρωτόγνωρο για την περιοχη μας αυτο ζητημα»